FBiH treba „rezati“ socijalna davanja\n26.06.2008. / 8:00\nBANJALUKA, Šef Misije Međunarodnog monetarnog fonda (MMF) u BiH Kostas Kristu izjavio je da Republika Srpska mora pažljivo da troši novac od privatizacije radi očuvanja fiskalne održivosti i makroekonomske stabilnosti, a Federacija BiH mora da vodi računa o socijalnim davanjima i da preispita prioritete.\nKomentarišući upozorenja opozicije i nevladinog sektora u RS da javnost ne zna ko su kupci velike državne imovine, ali i da se dugovi preduzeća koja se prodaju podmiruju iz budžeta, Kristu je u intervjuu za “Nezavisne novine” rekao da je cilj privatizacije da država bude što manje vlasnik i da MMF u tom pravcu sve privatizacije smatra dobrodošlim.\n“Ne ulazimo u detalje procesa privatizacije, ali smatramo da su principi transparentnosti ispoštovani, jer je i parlament RS potvrdio te procese”, rekao je Kristu.\nGovoreći o teškoj finansijskoj situaciji u FBiH, on je rekao da je ovaj entitet suočen sa velikim fiskalnim izazovima, odnosno privremenim problemom sa likvidnošću, ali da sva socijalna davanja moraju biti isplaćena ako ne bude promjene u zakonima.\n“Ono što nas brine je dugoročno obezbjeđenje novca za ove kategorije. Ako ne bude reforme socijalnih davanja, privremeni problem s likvidnošću pretvorio bi se u trajni”, upozorio je Kristu.\nOdgovarajući na pitanje da li MMF ima neku konkretnu preporuku za FBiH kako da izađe iz ove situacije, on je naglasio da je jedino rješenje da sistem socijalnih davanja bude dobro ciljan.\n“Ministar finansija je prošle godine najavio da će napraviti sistem i registar koji bi onemogućio dupliranje korisnika i zloupotrebu ovih prava”, napomenuo je Kristu.\nOn je rekao da je potpisivanje Sporazuma o stabilizaciji i pridruživanju BiH sa EU jako dobar korak, ali i jedan od izazova.\n“Dio izazova je gubitak prihoda od carina. Vidimo da obje entitetske vlade ovo smatraju problemom i oni će razmatrati neke mjere. RS je neke mjere već usvojila i pozdravljamo ih”, rekao je šef MMF-a u BiH.\nOn je naveo da su druge zemlje, koje su bile u sličnoj situaciji kao BiH sada, pribjegle povećanju akciza.\n“Ali poenta u BiH je da je administracija prevelika, a velika su i socijalna davanja i fokus bi morao biti na rashodovnoj strani. Jer, tu dolaze do izražaja te bitne reforme i socijalna davanja, javna uprava i druga potrošnja”, rekao je Kristu.\nOdgovarajući na pitanje da li to znači da treba smanjiti broj izabranih zvaničnika, Kristu je naveo podatak da u cijeloj BiH na plate ide 12,5 procenata ukupnog društvenog bruto proizvoda, ocjenjujući da je to previše.\n“Moraju se smanjiti davanja za plate, ali ono što vidimo iz iskustva drugih zemalja jeste da javni sektor može biti veoma efikasan sa malim brojem službenika. Ako želite moderan, efikasan i dobar javni sektor, onda nije problem da mali broj ljudi dobro platite”, naglasio je Kristu.


Хармонизација прописа из овог сектора наша је обавеза у оквиру процеса приступања Републике Србије ЕУ | Socijalistička partija Srbije\nHarmonizacija propisa iz ovog sektora naša je obaveza u okviru procesa pristupanja Republike Srbije EU Poslanička grupa\n8 oktobra, 2019 u 12:20\nSnežana Paunović, narodna poslanica Socijalističke partije Srbije govorila je o setu ekonomskih i finansijskih zakona koji se odnose na osiguranje depozita i investicione fondove.\nSistem osiguranja depozita pozitivno utiče na jačanje poverenja javnosti, pre svega u bankarski sektor, na sprečavanje i ublažavanje efekata nastupanja kriznih situacija, na nivou pojedinačne banke i bankarskog sistema u celini.“\nUvaženi ministre sa saradnicima, poštovane kolege narodni poslanici, građanke i građani Srbije, na ovoj sednici Skušine Srbije raspravljamo o više zakona iz oblasti ekonomije i finansija, a današnji paket zakona odnosi se na izmene Zakona o osiguranju depozita i nove zakone o investicionim fondovima, odnosno uvođenje novih formi investicionih fondova kao institucionalnih investitora na tržištu kapitala u Republici Srbiji.\nNajpre ću se osvrnuti na zakon o izmenama i dopunama Zakona o osiguranju depozita. Osiguranje depozita fizičkih lica, preduzetnika, mikro, marko, malih i srednjih pravnih lica kod banaka i isplata osiguranih iznosa depozita u slučaju stečaja ili likvidacije banke predstavljaju osnovnu delatnost Agencije za osiguranje depozita.\nPored poslova obaveznog osiguranja depozita i isplate osiguranih iznosa, Agencija može upravljati i imovinom prenetom u postupku restrukturiranja banaka i obavljati druge poslove u vezi sa postupkom restrukturiranja banaka.\nSistem osiguranja depozita pozitivno utiče na jačanje poverenja javnosti, pre svega u bankarski sektor, na sprečavanje i ublažavanje efekata nastupanja kriznih situacija, kako na nivou pojedinačne banke, tako i bankarskog sistema u celini.\nPredloženim izmenama i dopunama nastoji se da se u uslovima stabilnosti finansijskog sistema, sistem osiguranja depozita dodatno uskladi sa međunarodnom praskom i standardima, kao i pravnim tekovinama pre svega EU kojoj Srbija teži.\nU proteklom periodu Agencija je aktivno sarađivala sa Svetskom bankom i MMF-om u cilju unapređenja sistema osiguranja depozita. Važeći zakon donet je 2015. godine, a 2017. Godine dopunjen u delu koji se odnosio na investiranje sredstava fonda. Da podsetimo, javnosti radi, osnovni ciljevi sistema osiguranja depozita su zaštita depozita fizičkih lica, preduzetnika, mikro, malih i srednjih pravnih lica i doprinos finansijskoj stabilnosti u Republici Srbiji. Zato ove izmene doprinose daljem ostvarivanju svih navedenih ciljeva.\nIzmenom osnovice za obračun premije, redovna premija bi se umesto na ukupne depozite fizičkih lica preduzetnika, mikro, malih i srednjih pravnih lica, obračunavala na osigurane iznose depozita banaka do 50 hiljada evra.\nPredložene izmene zakona će pre svega imati uticaj na banke i to u delu u kom će izmenom osnovice za obračun premije u smislu da se umesto na ukupne depozite fizičkih lica i ostalih korisnika, redovne i vanredne premije obračunavaju na osigurane iznose depozita banaka do 50 hiljada evra, odnosno osiguranjem pokrivene iznose depozita navedenih osiguranih kategorija. Smanjiće se obaveze banka po osnovu plaćanja premije osiguranja depozita u proseku.\nDruga stvar je definisanje i propisivanje novog ciljnog iznosa Fonda za osiguranje depozita i produženje roka za dostizanje ciljnog iznosa, umesto postojećeg ciljnog iznosa od 5% osiguranih depozita u bankarskom sektoru, koji je potrebno dostići do 1. januara 2025. godine, ciljni iznos je predlogom definisan na nivou od 7,5% osiguranih iznosa depozita u bankarskom sektoru koji treba da se dostigne do 1. januara 2030. godine.\nDakle, predložene izmene zakona unaprediće sistem i od velike su koristi za sveukupno funkcionisanje.\nKada je u pitanju novi zakonodavni okvir za investicione fondove, htela sam da skrenem pažnju da je Srbija prepoznala značaj ovog pitanja, ne samo za razvoj finansijskog tržišta, već i za ukupan ekonomski razvoj. Prvi Zakon o investicionim fondovima donet je 2006. godine, a menjali smo ga i dograđivali više puta kako bi pre svega investitorima omogućili što sigurnije i jednostavnije uslove da kao članovi Fonda učestvuju na našem tržištu kapitala i ostvaruju određenu dobit na uložena sredstva.\nDosadašnja primena Zakona o investicionim fondovima pokazala je pozitivan efekat na razvoj tržišta kapitala, a u krajnjoj liniji i na efikasnije finansiranje realnog sektora iz ovakvih finansijskih izvora. Nakon usvajanja zakona pojavili su se prvi investicioni fondovi, kao i društva za upravljanje ovim fondovima, koji su najpre bili zainteresovani za ulaganje u vlasničke hartije od vrednosti, kako domaćih, tako i regionalnih kompanija. Nažalost, kod ovih prvih fondova je zbog globalne ekonomske krize 2008. Godine došlo do drastičnog pada akcija na tržištu kapitala, što je za posledicu imalo poljuljan ugled investicionih fondova i dovelo do drastičnog pada uticaja svih fondova na tržište kapitala.\nPrema podacima za period od 2015. do 2018. godine, u Srbiji je registrovan ukupno 21 investicioni fond i šest društava za upravljanje investicionim fondovima. Trebalo bi napomenuti takođe da se čak 89% ukupne vrednosti neto imovine fondova odnosilo na novčane fondove. Ovo govori da je ipak domaće tržište kapitala još uvek nedovoljno razvijeno, sa konstantnim nedostatkom kvalitetnog tržišnog materijala, odnosno finansijskih instrumenata u koje bi investitori mogli da ulažu, a da to ne budu samo depoziti kod banaka, što nije ni cilj, ni svrha investicionih fondova.\nDa bi se situacija popravila i stabilizovala, položaj investicionih fondova nakon globalne ekonomske krize koja je zadesila čitav svet 2008. godine, što je na našem tržištu destabilizovalo investicione fondove, vršene su izmene zakonodavstva, njegovo prilagođavanje novonastalim uslovima, kao i njegovo usklađivanje sa pravom EU. Tim ranijim izmenama stvoreni su nešto povoljniji uslovi za formiranje društva za upravljanje fondovima, ali je ipak stav EU bio da se materija o investicionim fondovima u našem zakonodavstvu razdvoji u dva zakona. Tako je harmonizacija propisa iz ovog sektora postala naša obaveza u okviru procesa pristupanja Republike Srbije EU i pregovaračke pozicije za Poglavlje 9 – Finansijskeusluge.


SDP BiH: Hitno obustaviti nastavu u osnovnim i srednjim školama širom FBiH - IlijasNet\nIlijasNet/BiH/SDP BiH: Hitno obustaviti nastavu u osnovnim i srednjim školama širom FBiH\nEvidentno je da su mnoge zemlje regiona, uključujući i manji bh. entitet, već obustavile nastavu u školama, dok su neke zemlje čak obustavile nastavu i na univerzitetima, poručili su.\n“Krajnje je vrijeme da se ova preventivna mjera uvede i u Federaciji BiH, pogotovo jer je već u nekim kantonima uvedena mjera zabrane okupljanja do 250 ljudi, dok se u školama prosjek kreće oko 500 učenika. Stoga ne postoji nijedno logično objašnjenje zašto se ne bi uvela i mjera zabrane nastave“, kazali su iz SDP-a.\nPrema informacijama sa terena neke škole su već samoinicijativno pokrenule prekid procesa nastave, što je i dodatni razlog za obustavu na prostoru svih federalnih kantona. Također, ukoliko se ukaže potreba, nastava treba biti prekinuta i na univerzitetima.\n“Ukoliko se federalna ministarstva obrazovanja i zdravlja ogluše na sve veći broj apela roditelja za obustavu nastave, bit će direktno odgovorni za zdravlje naše djece i sve brže širenje koronavirusa“, napominju iz ove stranke.\nVlada Kantona Sarajevo donijela odluku o organizaciji online nastave u


Nemci šokirani: Ruski vozači više veruju ikonama nego sigurnosnom pojasu (video) - 11.06.2017, Sputnik Srbija\nNemci šokirani: Ruski vozači više veruju ikonama nego sigurnosnom pojasu (video)\nZa strance koji dolaze u Rusiju najveći izazov je saobraćaj u Moskvi, piše nemački list „Standard“. Specifičan „način vožnje Rusa“ zbog kojeg gine na hiljade... 11.06.2017, Sputnik Srbija\n12:37 11.06.2017 (Osveženo: 02:53 26.08.2021)\n© Sputnik / Ramilь Sitdikov / Uđi u foto-galerijuSaobraćajni špic u Moskvi\nZa strance koji dolaze u Rusiju najveći izazov je saobraćaj u Moskvi, piše nemački list „Standard“. Specifičan „način vožnje Rusa“ zbog kojeg gine na hiljade ljudi, kao i nada da će im „pomoći sveci“ umesto sigurnosnog pojasa, čine metro „najpouzdanijim prevoznim sredstvom“ u glavnom gradu Rusije, ističe list.\nJedan od najvećih izazova za strance koji dolaze u Rusiju je saobraćaj u Moskvi, piše novinar „Standarda“ Andre Balin. Broj automobila po glavi stanovnika u Moskvi nije veći nego u Evropi, ali je mreža puteva suviše mala za grad u kojem živi više od 12 miliona ljudi.\nDugi niz godina grad se bori sa velikim saobraćajnim gužvama. Svako ko želi da petkom ode u vikendicu, treba da ima „vreme i nerve“, ističe autor teksta.\nProšle godine više od 20.000 ljudi u Rusiji je poginulo u saobraćajnim nesrećama, što je šest puta više nego u Nemačkoj. Ovo se dešava, između ostalog, zbog „načina na koji Rusi voze“.\n„Sa jezom se prisećam noćnog putovanja u taksiju u Moskvi, kada je vozač Jermenin jurio po ruskoj prestonici kao da ga neko goni“, piše Balin.\nNa pokušaj autora da se veže, vozač je odgovorio „sa prezrivim uzdahom“ i pokazao na ikonu koja je visila u automobilu.\n„U Rusiji se vozači više oslanjaju na ikone Isusa, Marije i Nikolaja Čudotvorca nego na pojas i vazdušne jastuke“, naglašava autor.\nTokom „najavanturističkijeg putovanja u Rusiji“ iz Sankt Peterburga u Moskvu, vozač je nagazio pedalu gasa „do kraja“. Približavajući se Moskvi vozač je, pošto je saobraćaj bio gust, počeo da vozi slalom i „otvorio dve nove trake: jednu za suprotan smer i drugu — desno od zaustavne trake“.\nNa kraju je ipak morao da uspori — kočnice su počele da otkazuju i do Moskve je morao da koristi ručnu kočnicu. Predlog da ga doveze do kuće autor je odbio i otišao do najbliže stanice metroa.\n„Iako je i u metrou gužva, u Moskvi je ono ipak najsigurnije prevozno sredstvo“, zaključio je novinar „Standarda“.


JKP Parking servis u Beogradu od juče korisnicima pruža novu opciju plaćanja parkiranja u vidu vremenske parking kartice\n06. Dec 0\nParking pass kartica omogućava neograničeni broj ulazaka i izlazaka u javne garaže i parkirališta, u okviru vremenskog perioda za koji je kupljena. Parking pass je vremenska parking kartica za 22 objekta, kojima upravlja JKP Parking servis, i važi određeni vremenski period, i to 24 sata, tri ili sedam dana.\nOd 1.500 do 6.500 dinara\nUkoliko želite da kupite kraticu na vremenski period od 24 časa, za nju morate izdvojiti 1.500 dinara, za tri dana 3.500, a za sedam dana 6.500 dinara. Kupuje se na parking objektima ovog preduzeća, kao i u poslovnicama Korisničkog servisa. Kartica se aktivira prvim ulaskom u garažu, odnosno na parkiralištu.\nAndrija Čupković, direktor JKP Parking servis\n-Korisnicima nudimo da po nižim cenama parkiraju svoja vozila na našim objektima određeni vremenski period. Ovo je odlična opcija naročito za posetioce Beograda, koji kupovinom Parking pass kartice tačno znaju koliko će ih parkiranje koštati tokom njihovog boravka u našem gradu i plaćaju ga po povlašćenim cenama. Takođe, oni više ne razmišljaju ni o tome kako i gde plaćaju parkiranje, a štede i svoje vreme, jer samo ulaze i izlaze iz garaža i parkirališta, bez odlaska na blagajnu - istakao je Andrija Čupković, direktor JKP Parking servis.\nPrekoračenje se plaća po započetom satu\nKorisnici Parking pass kartice imaju mogućnost da od 1. aprila do 1. novembra bez nadoknade koriste dva bicikla u garaži Obilićev venac, kao i na parkiralištima Ada Ciganlija, Milan Gale Muškatirović i Sava centar. Ova beneficija važi samo u toku aktiviranog vremenskog perioda kartice.\nJKP Parking servis skreće pažnju stalnim korisnicima i posetiocima Beograda da kupovinom Parking pass kartice štede i novac i vreme, jer je cena parkiranja putem ove kartice, za više dana, niža od redovnih cena u parking objektima, kao i da ne moraju da odlaze na blagajnu kako bi platili parkiranje.\nZeleni pauk ponovo u akciji\nPauk počistio 130 vozila na Ušću\nParkiralište „Simpo“ prestaje sa radom


Tramp hvali odluku sudije koga je ismevao u kampanji\nAmerički predsednik Donald Tramp pozdravio je odluku kojom se dozvoljava izgradnja zida na američko-meksičkoj granici, koju je doneo isti federalni sudija koga je američki lider ismevao tokom svoje predsedničke kampanje zbog meksičkog porekla.\nPredsednik SAD napisao je na Tviteru da odluka sudije Gonzala Kuriela predstavlja “veliku pobedu”. Dodao je i da je za Ameriku neophodna pogranična bezbednost ali nije pomenuo svoje ranije kritike istog sudije.\nSudija Kuriel razmatrao je tužbu koju su federalnom sudu u San Dijegu podnele država Kalifornija i organizacije za zaštitu životne sredine, navodeći da Trampov predlog o izgradnji zida predstavlja kršenje federalnih ekoloških standard, kao i ustavnih provizija koje se odnose na prava država i princip podele vlasti. Sudija je naveo da njegova odluka nije zasnovana na tome da li su odluke u pozadini predloga o izgradnji zida “politički mudre ili razborite”, ali je zaključio da Trampova administracija nije prekoračila svoja pravna ovlašćenja u pokušajima da realizuje taj projekat.\nTramp je izjavio da uprkos presudi u njegovu korist neće graditi delove zida dok Kongres ne odobri izgradnju celokupne strukture duž 3200 km duge granice sa Meksikom, osim u područjima gde je zid nepotreban zbog samog neprohodnog terena. Taj projekat je procenjen na 20 milijardi dolara.\nIako je Tramp izjavio da Kalifornija želi da se počne sa izgradnjom, ta zapadna država je jedna od podnosilaca tužbe a sada razmatra da li će uložiti žalbu na sudsku odluku. Među protivnicima izgradnje zida je i Centar za biološku različitost, koji je najavio ulaganje žalbe.\nSenat je u februaru odbacio predlog o finansiranju dela zida, predstavljen u paketu sa drugim reformama imigracione politike. Tramp je podržao tu meru, koja predvidja izdvajanje 18 milijardi dolara za finansiranje zida, oštro smanjenje broja legalnih imigranata koji se primaju u SAD i zaštitu od deportacije stotina hiljada mladih imigranata koji su u zemlju dovedeni ilegalno tokom detinjstva. Međutim, predlog nije dobio ni blizu potrebnog broja glasova.


Ekonomija - datum: 2019-12-28 UPRAVA JAVNIH RADOVA RASKINULA NEKOLIKO UGOVORA I AKTIVIRALA GARANCIJE ZBOG LOŠE REALIZACIJE PROJEKATA\nUprava javnih radova pokrenula je ove sedmice mjere prema više preduzeća i odgovornih osoba, koji su neizvršavanjem ugovorenih obaveza uzrokovali prolongiranje rokova i doveli u pitanje kvalitet izvedenih radova kod projekata koji se finansiraju iz kapitalnog budžeta Vlade.\n– Na taj način želimo da uputimo jasnu poruku da nećemo tolerisati kompanijama koje učestvuju u postupku javne nabavke da neodgovornošću dovode u pitanje realizaciju razvojnih projekata – piše u saopštenju Uprave javnih radova.\nOni su dodali da je, u tom cilju, Lovćen banci podnijet zahtjev za aktiviranje garancije za dobro izvršenje ugovora o izgradnji objekta Kuće voća u Andrijevici, koji je krajem 2017. godine potpisan sa podgoričkom kompanijom Neimar inženjering.\nZahtjevom je traženo aktiviranje garancije u visini od pet odsto vrijednosti ugovora, odnosno 66,6 hiljada eura.\nIz Uprave su objasnili da su se uslovi za pokretanje te mjere stekli nakon što je stručni nadzor ukazao da na objektu nema vidljivog napretka u radovima, uprkos brojnim sastancima i upozorenjima izvođaču.\nUprava je Direktoratu za inspekcijske poslove i licenciranje Ministarstva održivog razvoja i turizma prije dva dana podnijela predlog za razmatranje opravdanosti oduzimanja licence preduzeću Projectman iz Podgorice.\n– Na osnovu izvještaja stručne komisije ustanovljeno je da je to preduzeće napravilo niz krupnih propusta u toku nadzora nad rekonstrukcijom Ulice Đeda Vojvodića u Beranama, što se odrazilo na kvalitet radova i dovelo do značajnog oštećenja dijela kolovoza – saopštili su iz Uprave.\nDirektoratu je predloženo da razmotri oduzimanje licenci odgovornim osobama zbog velikog broja nedostataka u projektnoj dokumentaciji za rekonstrukciju zatvorenog bazena „Nikša Bućin“ u Kotoru, što je uslovilo nepredviđene radove i prolongiranje ugovorenog roka za završetak posla.\nIz Uprave su podsjetili da je izrada glavnog projekta u septembru 2014. godine povjerena konzorcijumu koji su činili Ing invest iz Danilovgrada, Geoprojekt i Lars Fire iz Podgorice i Itea iz Herceg Novog, dok je ugovor o reviziji u martu 2015. godine postpisan sa konzorcijumom podgoričkih preduzeća Arhient, X-Inženjering, Hidrofokus, Jawel CG, D&K Inženjering, Tim. Ing, Geotehnika, Institut Sigurnost, Mediks i Geoengineering.\nUprava je sredinom godine raskinula tri ugovora sa preduzećem Tehnoput MNE, zbog neispunjavanja preuzetih obaveza na osnovu ugovora o rekonstrukciji puteva u opštini Kolašin.


Sasvim Prirodno je dokumentarno putopisni serijal o prirodi, životinjama i ljudima koji žive sa prirodom autora i voditelja Jovana Memedovića.\nNjegov tim putuje Srbijom, Balkanom, Evropom i svetom. Cilj im je da kameru odnesu na mesta na kojima je retko ili nikada pre bila, da daju glas onima koji se retko čuju, da zabeleže predele koji se retko viđaju i da ispričaju priče o načinima života koji polako izumiru. Kroz tradiciju i kulturu naroda najbolje se vidi neraskidiva veza između čoveka i prirode. Nagove priče su dokumentovane da vas podsećaju na tu vezu i da vam ne dozvole da se od prirode otuđite. Sasvim Prirodno se emituje na prvom programu RTS-a, nedeljom u 18:25h.\nIz pregršt dobrih emisija izvojili smo samo neke emisije koje se bave biciklistima i onima koji se tako osećaju.\nBiciklom oko Beča (Austrija) I deo\nBiciklom oko Beča (Austrija) II deo\nBiciklom po Toskani (Italija) I deo\nBiciklom po Toskani (Italija) II deo\nBiciklom po Toskani (Italija) III deo


Stefanović: Nastavićemo da izdajemo srpska dokumenta\nNajava da će od 1. juna na Kosovu biti oduzimana vozila koja nemaju tablice kosovskih organa jedan je u nizu jednostranih poteza Prištine i zloupotreba dogovora postignutih u Briselu, rekao je danas šef beogradskog pregovaračkog tima\n"Ne postoje bilo kakvi dogovori niti tajni delovi dogovora i ono što je sigurno je da u samom Sporazumu o slobodi kretanja piše da će obe strane učiniti sve što mogu da građani koji žive na Kosovu i Metohiji koriste ili KS ili RKS tablice", rekao je Stefanović za Televiziju Most iz Zvečana.\nŠef pregovaračkog tima Beograda je dodao da "nije ustanovljena nikakva obaveza niti Republika Srbija ima obavezu da prihvata jednostrane i nelegalne odluke vlasti u Prištini".\nStefanović je naglasio da je "ovo što se poslednjih dana dešava na Kosovu i Metohiji posledica jednostranog i nasilnog čina vlasti u Prištini".\nSporazum Beograda i Prištine o slobodi kretanja stupio je na snagu 26. decembra. Kosovske vlasti najavile su da će u skladu sa tim dogovorom od 1. juna oduzimati vozila koja imaju tablice koje izdaje MUP Srbije.\nKosovski Srbi protestovali su zbog tih najava.


Međunarodni centar za razvoj finansijskog tržišta\nCiljne grupe Naše vrednosti Snagu tima čine ljudi\nMeđunarodni centar za razvoj finansijskog tržišta je mešovito preduzeće osnovano 1998. godine kao konsultantska firma sa ciljem da svojim uslugama i proizvodima doprinese razvoju i uspešnoj transformaciji finansijskog tržišta.\nIdejni tvorac Centra je Prof. dr Stojan Dabić – jedan od najvećih stručnjaka za bankars tvo i hartije od vrednosti u bivšoj Jugoslaviji, za čije ime se vezuju preko četiri decenije mnogobrojnih nastojanja da se unapredi finansijski sistem, modernizuje bankarstvo i razviju institucije i instrumenti finansijskog tržišta. Njegov doprinos razvoju finansijskog tržišta se između ostalog ogleda u izradi projekta za formiranje prvog Tržišta novca 1967. godine, a potom i svih elaborata za transformaciju ovog tržišta u Jugoslovensku berzu novca i Jugoslovensko tržište novca i hartija od vrednosti. Koautor je projekta za formiranje Tržišta novca i kratkoročnih hartija od vrednosti i Beogradske berze. Od samog formiranja prve Berze novca pa do izbora za predsednika Komisije za hartije od vrednosti, nalazio se u organima upravljanja tih institucija u svojstvu člana i predsednika, a pored toga je proveo pet godina na poslovima finansijskog direktora u privredi, preko 30 godina radeći u bankarstvu, počev od šefa odeljenja u Jugobanci, pa sve do generalnog direktora Investbanke a.d. Beograd i od 1995. godine je redovni profesor na Fakultetu organizacionih nauka Univerziteta u Beogradu.\nNa inicijativu Prof. Dabića, aprila 1995. godine, osnovan je Centar za razvoj finansijskog tržišta od strane Fakulteta organizacionih nauka u Beogradu (FON), Komisije za hartije od vrednosti i finansijsko tržište, Beogradske berze i Tržišta novca a.d. Beograd, kao poseban organizacioni deo FON-a.\nU upravljanju i radu Centra su od 1995. godine učestvovali najveći stručnjaci iz oblasti hartija od vrednosti, među kojima su, pored Prof. Dabića kao Predsednika Saveta Centra, bili Predsednik i sekretar Komisije za hartije od vrednosti, Direktor Beogradske berze, Generalni sekretar Udruženja banaka Jugoslavije i eminentni profesori sa Fakulteta organizacionih nauka, Pravnog i Ekonomskog fakulteta Univerziteta u Beogradu.\nU okviru Centra je organizovana Specijalistička nastava za sticanje zvanja brokera koncipirana u skladu sa tadašnjim Zakonom o berzama, berzanskom poslovanju i berzanskim posrednicima. Nastavu su izvodili eminentni stručnjaci iz oblasti finansijskih tržišta i to: univerzitetski profesori, eksperti iz oblasti zakonodavstva, analize bilansa učesnika na finansijskom tržištu, trgovanja na berzi i eksperti iz oblasti informacionih sistema. Nakon odslušane nastave, više stotina polaznika je položilo ispit pred Ispitnom komisijom Komisije za hartije od vrednosti i finansijsko tržište, čime su stekli diplomu o stečenom zvanju brokera za trgovinu tržišnim materijalom na finansijskom tržištu, koja je uslov za bavljenje ovim poslom u skladu sa Zakonom.\nZbog usvajanja novih propisa koji regulišu rad obrazovnih institucija, kao i potrebe za većim angažovanjem na poslovima privatizacije društvenih firmi i saradnje sa stranim institucijama kroz implementaciju njihovih iskustava, oktobra 1998. godine osnovan je Međunarodni centar za razvoj finansijskog tržišta.\nOd osnivanja, snažan tim stručnjaka Međunarodnog centra pod vođstvom Prof. Dabića aktivno učestvuju u sprovođenju privatizacije, vođenju stranih kompanija, investicionih fondova i drugih investitora prilikom preuzimanja domaćih kompanija i početka ili organizacije poslovanja, edukaciji i zaštiti prava akcionara. Stručnjaci Međunarodnog centra uporedo rade na projektima konsolidacije, restruktuiranja i unapređenja poslovanja preduzeća, kao i definisanja i sprovođenja modela pribavljanja dodatnog kapitala kroz emisije hartija od vrednosti.\nKao specifičnu uslugu, sa ciljem izbegavanja mešetara u procesu privatizacije i preuzimanja kompanija, stručnjaci Međunarodnog centra su razvili i sprovode modele zaštite od "neprijateljskog" preuzimanja, kao i modele za "prijateljsko" preuzimanje kompanija.\nImajući u vidu uspešno završene poslove i listu zadovoljnih klijenata, stručnjaci Međunarodnog centra mogu svakom potencijalnom klijentu da ponude praktična rešenja za bilo koji problem u vezi sa raspolaganjem hartijama od vrednosti, kao i bilo kojim drugim vidom vlasništva u privrednim društvima u Republici Srbiji.


PODGORICA – Crnu Goru u maju je posetilo 89.139 turista, što je za 9,7 odsto više u odnosu na isti mesec prošle godine, a najviše gostiju bilo je iz Rusije i Srbije, saopšteno je danas iz crnogorskog Zavoda za statistiku (Monstat).\nKako se navodi, broj ostvarenih noćenja je 421.689, odnosno veći je za 7,3 odsto u odnosu na uporedni period. Od ukupnog broja noćenja 88,6 odsto ostvarili su strani, a 13,4 odsto domaći turisti.\nPrema podacima Monstata, u maju najviše noćenja ostvarili su turisti iz Rusije 22,4 odsto, zatim iz Srbije 13,1 odsto, Francuske 10,6 procenata, Bosne i Hercegovine 8,7 i iz Nemačke četiri odsto.\nNajviše noćenja ostvareno je u primorskim mestima – 94,9 odsto, u Podgorici 2,4 posto, a ostalo otpada na planinske turističke centre.\nCrnogorski ministar turizma i uređenje prostora, Branimir Gvozdenović, izrazio je ranije očekivanje da će Crnu Goru tokom letnje turističke sezone posetiti veći broj turista nego prošle godine.\nCrnu Goru je lane posetilo 1,44 miliona turista, a država je od turizma prihodovala više od 700 miliona evra.\nTagovi: Crna Gora, turizam, turisti, Rusija, Srbija


Počela naučna konferencija „Srpske pesnikinje“ | Palelive.com\nPočetna Regija Višegrad Počela naučna konferencija „Srpske pesnikinje“\nPočela naučna konferencija „Srpske pesnikinje“\nVIŠEGRAD – U Andrićevom institutu u Andrićgradu danas je počela naučna konferencija „Srpske pesnikinje“ povodom 120 godina od rođenja Desanke Maksimović.\nRukovodilac Odjeljenja za književnost Andrićevog instituta Aleksandra Vraneš rekla je da je ovaj institut, zajedno sa zadužbinom Desanke Maksimović, organizovalo konferenciju da bi se iz naučne prespektive razgovaralo o srpskoj ženskoj poeziji.\n„Ovde će biti reč o pesnikinjama koje žive ne samo u srpskom jeziku već i kroz prevode, i u drugim jezicima. One žive od Jefimije koja je prva srpska pesnikinja, pa do današnjih dana“, rekla je Vraneševa.\nVraneševa je rekla da će zbornik radova, koji će se pojaviti nakon ove konferencije, biti jedan od kamena temeljaca za buduće istraživanje.\nProfesor sa Univerziteta u Beogradu Aleksandar Petrov rekao je da je srpska poezija nezamisliva bez ženskog stvaralaštva.\n„Srpska književnost u srednjem veku je imala izuzetne pesnikinje Jefimiju Mrnjačević, Jelenu Balšić, Milicu Hrebljanović, a onda u 19. veku Milicu Stojadinović, Danicu Marković, Desanku Maksimović, Anicu Savić Rebac, Jelenu Spiridonović Savić. One ulaze u pesničke antologije i daju srpskoj poeziji poseban umetnički sjaj i obasjavaju srpsko pismo ženskom suptilnošću“, dodao\nProfesor Filološkog fakulteta Univerziteta u Beogradu Biljana Dojčinović izrazila je zadovoljstvo što učestvuje na ovom skupu koji obuhvata i savremene pjesnikinje.\nNaučna konferencija „Srpske pesnikinje“, koja je okupila 20 učesnika, biće završena sutra.\nkonferencija Srpske pesnikinje\nPrethodni članakIzvještaj protiv četiri lica zbog obmane pri dobijanju kredita\nNaredni članakObilježeni školska slava i Dan škole


Rašović: Spremni smo na sve (VIDEO) - Domaći fudbal, Fudbal, Top News\nRašović: Spremni smo na sve (VIDEO)\nAleksandar Milosavljević 01.11.2013., 14:07\nTrener fudbalera Partizana Vuk Rašović, na konferenciji za medije uoči sutrašnjeg „večitog derbija“, poručio je da je spreman na sve u u utakmicai na Marakani, ali i da će mnogo toga zavisiti od njegove ekipe.\n„Spremni smo na sve varijante, ali mnogo toga će zavisiti od nas. Očekujem dobar meč, to su utakmice za koje se živi, a i imali smo dobru uvertiru, protiv Radničkog u Nišu u Kupu (3:0)“ – rekao je Rašović u obraćanju „sedmoj sili“.\nRašović je kazao da su svi igrači spremni za utakmicu i da će zbog toga biti na „slatkim mukama“. On je istakao da neće biti velikih, ali da će biti iznenađenja i najavio da će bar „dva debitanta“ igrati u derbiju. Trener srpskog šampiona je takođe dodao da smatra da će fudbaleri Zvezde biti pod većim pritiskom.\nFudbaleri Crvene zvezde i Partizana u subotu od 18 sati na stadionu u Ljutice Bogdana igraju 145. „večiti derbi“, u sklopu 11. kola Jelen Superlige.\nFK PartizanJelen SuperligavideoVuk Rašović\nPrethodna vest Basta povređen, Brkić se vratio na teren\nSledeća vest Lopezu novi ugovor, Kasiljasu put do izlaznih vrata\nBasta povređen, Brkić se vratio na teren\nLopezu novi ugovor, Kasiljasu put do izlaznih vrata


Novi zakon ruši večna gradilišta\nKOLIKO je napuštenih zgrada zaraslo u korov na gradilištima širom Srbije znaće se polovinom novembra. Komisije koje popisuju nelegalne objekte imaju zadatak da do tog roka pribeleže i zgrade u koje nikada nisu useljeni stanari. Spiskove napuštenih objekata je najavila i ministarka građevine Zorana Mihajlović, ali se još ne zna šta će se desiti kada oni budu napravljeni. Spominjano je nekoliko opcija, pa i oduzimanje gradilišta i predaja drugom investitoru, kao i rušenje objekata.\n- Uočili smo da postoji problem i pokušaćemo da zajedno sa popisom objekata za ozakonjenje napravimo i popis nezavršenih objekata, kakvi naročito postoje u velikim gradovima, kako bismo taj problem rešili i priveli ovakve objekte nameni - objašnjavaju u Ministarstvu građevine. - Smatramo da to nije moguće bez donošenja ili posebnog zakona ili drugog akta. Novim zakonom o ozakonjenju ovi objekti mogu biti legalizovani ako su u stepenu izgrađenosti koji je minimalno zakonom propisan - time bi bili obuhvaćeni svi slučajevi koji se mogu javiti u praksi imajući u vidu da je tek od 2009. godine Zakonom o planiranju i izgradnji predviđen i apsolutni rok od pet godina za završetak objekta. Budući da u praksi postoje veoma različiti slučajevi, a imajući u vidu složene imovinsko-pravne odnose koji mogu da nastanu, smatramo da je potrebno sistemski rešiti ovo pitanje koje bi obuhvatilo sve slučajeve.\nPretpostavlja se da samo u Beogradu ima više od 500 napuštenih i nezavršenih objekata, od kojih su mnogi na najskupljim lokacijama u centralnim gradskim opštinama. Za većinu su davno nacrtani velelepni planovi, a umesto da se u njima baškare stanari, rade službenici ili pazare kupci, danas predstavljaju ruglo. Procenjuje se da u prestonici ima oko pola miliona nezavršenih kvadrata.\nNadležni su u više navrata pokušavali da "pritisnu" nesavesne investitore da okončaju izgradnju, ali nijedan zakon nije uspeo da im stane na put. Radove su uglavnom prekidali zbog bankrota ili nerešenih imovinskih odnosa.\nJedno od najpoznatijih večitih gradilišta je nedovršeni objekat nekadašnjeg giganta, građevinskog preduzeća "Rad", u novobeogradskom Bloku 20, kod hotela "Hajat". Izgradnja ovog objekta je počela davne 1989. godine, a 60.000 kvadrata i danas zvrji prazno. I u strogom centru prestonice, u Bulevaru despota Stefana napuštena je stambena zgrada koja je stavljena pod krov, ali nikada nije završena, niti useljena. Osim što predstavljaju ružnu sliku svakog grada, napuštena gradilišta mogu biti i veoma opasna, jer ova mesta uglavnom nisu propisno ograđena niti bezbedna.\nOd zamišljenog ekskluzivnog hotela "Zvezda 2" u Vrnjačkoj Banji pre dve decenije napravljen je samo kostur od zgrade. Na ovom gradilištu zabeležena su čak četiri nesrećna slučaja, kada su ljudi povređeni, a prava tragedija dogodila se pre dve godine, kada je u njoj poginuo dečak koji je bio na ekskurziji.\nDatum: 07.09.2016 Izvor: Novosti


Paunović: Srbija za sve generacije – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nBeograd, 30. septembar 2019. godine – Stariji ljudi u Srbiji uglavnom žive sami. Od oko 450.000 domaćinstava u kojima žive starije osobe, više od polovine su domaćinstva u kojima starija osoba živi sama. Svega trećina starih ljudi živi u istom domaćinstvu sa svojom decom. Ne smemo zaboraviti ovaj podatak, ne smemo zaboraviti da je usamljenost problem sa kojim se stariji ljudi često susreću, istakla je danas u Narodnoj skupštini Suzana Paunović, direktorka Kancelarije za ljudska i manjinska prava Vlade Srbije povodom obeležavanja Međunarodnog dana starijih.\nPaunović je navela da je ovaj dan prilika da se još glasnije progovori o pravima naših starijih koji čine sve veći procenat stanovništva, te da njihov socijalni položaj i poboljšanje ukupnih životnih prilika predstavljaju obavezu celog društva. Vlada Srbije zajedno sa predsednikom Vučićem posvećena je tom cilju, istakla je Paunović.\n„Najstarije” područje u Srbiji je deo Južne i Istočne Srbije, gde je čak 25% stanovništva starije od 60 godina, navela je Paunović, dodajući da analize pokazuju da će 2080. godine u Evropskoj uniji (EU) stariji činiti 28.7% populacije.\nKako objašnjava, trend povećanja broja starijih prisutan je i u našoj zemlji – procena je da će do 2040. godine stariji činiti između 23.6% i 25.2% stanovništva u Srbiji.\nŽivotni vek žena duži je od životnog veka muškaraca. U svetu na 100 žena starijih od 60 godina dolazi 84 muškarca, a na 100 žena starijih od 80 godina dolazi 61 muškarac. Žene žive duže ali su žene u većoj meri izložene diskriminaciji i nasilju od muškaraca, što dodatni fokus stavlja na položaj starijih žena, rekla je Paunović.\nPrema njenim rečima, briga o ljudima trećeg doba je prioritet cele Vlade koja će i dalje aktivno nastaviti sa podrškom starijim osobama i poboljšanjem njihovog materijalnog položaja.\nPrilog tome govori i najava predsednika Srbije Aleksandra Vučića i predsednice Vlade da će novo povećanje penzija uslediti najkasnije od 1. januara, a da će do 1. decembra ove godine najsiromašniji penzioneri dobiti jednokratnu podršku u iznosu od 5000 dinara, podsetila je Paunović.\nFinansijska podrška penzionerima jedan je od prioriteta Vlade, jer želimo da naša zemlja bude država za sve generacije, kao što i sam slogan današnje tribine kaže.\nDodatno su povećane aktivnosti za unapređenje socijalne uključenosti starijih žena i muškaraca, i kontinuirano se radi na unapređenju njihovih ljudskih prava, zaključila je Paunović.\nPaunović smatra da je pored ekonomske sigurnosti važno raditi i na rušenju predrasuda koje se vezuju za starije ljude kao i na međugeneracijskom razumevanju i solidarnosti.\nCilj Vlade je i da se dodatno poveća kvalitet usluga u zdravstvenom sistemu. Prema podacima Ministarstva zdravlja, u prethodne 2 godine, više od 325.000 građana učestvovalo je u akciji besplatnih preventivnih pregleda. Stariji sugrađani pokazali su veliko interesovanje za ovu akciju Ministarstva zdravlja.\nDogađaju su prisustvovali stariji iz 7 gradova i opština iz Srbije – Novog Pazara, Uba, Trstenika, Bora, Kragujevca, Sremske Mitrovice i Kucure, sugrađani iz više beogradskih opština, kao i hor „Smilje“ Doma Bežanijska kosa koji je izveo himnu Bože pravde.\nПауновић: Србија за све генерације\nUŽR “Bolja budućnost” već 15 godina brine za zdravlje Romkinja


Naš rad - Nezavisni Istraživački Centar Philopolitics\nProblem nije tehnologija ili priroda. Problem je kako organizovati društva na globalnom nivou. Moramo potvrditi da je ne-neolitski način organizovanja društva moguć, Alain Badiou\nPhilopolitics je nezavisni istraživački centar osnovan radi istraživanja političkih, društvenih i kulturnih alternativa i modela koji bi doprineli većem građanskom sudelovanju, solidarnosti i dostojanstvu pojedinaca i grupa radi stvaranja miroljubivijih, pravednijih i uključivijih društava.\nCiljevi Udruženja su: unapređenje znanja i veština društvenog, političkog i kulturnog aktivizma; edukacija građana, posebno mladih o značaju i mogućnostima društvenog, političkog i kulturnog aktivizma, organizacije aktivnosti, saradnje i umrežavanja institucija, organizacija i pojedinaca koji se bave društvenim, političkim i kulturnim aktivizmom i istraživanjem.\nSavremena politička praksa – Analiza savremenog političkog razvoja i izazova, poput porasta populizma, krize kapitalizma, ekološke krize i pitanja održivosti, migracije stanovništva i pitanja novih građana, pitanja sužavanja ekonomskih i socijalnih podelu između globalnog Juga i Severa; Ovde se Philopolitics pojavljuje u duhu pravog think tanka, nezavisnog istraživačkog centra, koji vrši analizu, istraživanje i predlaže nove politike i inovativne mehanizme;\nSavremeni društveni izazovi – Nadgledanje i istraživanje manjinskih politika i status manjina i marginalizovanih grupa (LGBTIQ, Romi, izbeglice, ranjive etničke i verske manjine, socijalno i ekonomski ugroženi), istraživanje aporofobije (strah od / mržnje prema siromaštvu i siromašnima), pravo na javni prostor, problemi segregacije i gentrifikacije;\nIstraživanje alternativa – Pored istraživanja savremenih izazova, naš istraživački centar takođe istražuje i alternative političkim i društvenim institucijama, te traži različite definicije i moguće nove modele za pomoć u prevladavanju njihove trenutne krize (na primer: brak, pol, seksualnost, porodica, patrijarhat / matrijarhat, država, demokratija, bogatstvo, ugled, uspeh itd.). Kroz svojevrsnu istraživačku laboratoriju, Philopolitics proučava kako su različite svetske kulture i civilizacije prilazile tim institucijama i konceptima i koji su njihovi oblici i funkcije.\nIstraživanje – Naš tim vrši terensko istraživanje, prikuplja podatke, analizira i organizuje fokusne grupe i debate. To je osnovno područje naše djelatnosti iz kojega crpimo znanje i materijale za svoj daljnji rad i aktivizam.\nProdukcija i izdavaštvo – Ova programska jedinica uključuje video produkciju (produkcija kratkih obrazovnih i dokumentarnih video zapisa), izdavanje i prevođenje (strani autori, objavljivanje domaćih autora), objavljivanje periodike, publikacije i rezultate istraživanja, kao i stvaranje baza znanja i multimedijalne mape. Ova jedinica je poveznica koja koristi rezultate istraživanja i pruža potrebne alate i doprinose našoj edukaciji i našoj kampanji za informiranje.\nObrazovanje i informisanje– Edukacija i senzibiliziranje šire javnosti, posebno mladih, jedan je od ključnih ciljeva našeg Udruženja. Koristeći alate i instrumente ostale dve celine (rezultati istraživanja, analize, baze znanja, filmovi i videozapisi, publikacije …), stvaramo osnovu za izradu kvalitetnih nastavnih programa iz kojih će se održati naše radionice, edukativni tečajevi, treninzi, kao i forumi i konferencije. Sve je to vrlo važno za senzibilisanje i stvaranje odnosa sa opštom javnošću, što činimo redovnim najavama o našem radu (bilteni, web stranica, društvene mreže) i pozivamo pojedince i grupe da se uključe i postanu aktivni sudeonici u našim projektima (putem internetskih i medijskih kampanja, sudelovanjem u projektima, istraživanjima i događajima), kao i mogućnosti predlaganja i pokretanja akcije i / ili projekta u okviru našeg Udruženja.


VUČIĆ: JEDVA ČEKAM DA MI ISKLJUČE NALOG NA ‘TWITTERU’ PA DA BUDEM JOŠ JEDAN TRUMP – Sandžačke Novine\nVUČIĆ: JEDVA ČEKAM DA MI ISKLJUČE NALOG NA ‘TWITTERU’ PA DA BUDEM JOŠ JEDAN TRUMP\nJedva čekam da mi isključe nalog da budem još jedan Trump u svetu, da se pokaže kako je dobro da talibanski portparoli imaju slobodan pristup toj slobodarskoj mreži, za koju bi neki rekli poslušničkoj mreži. Ja da budem poslušnik takvima neću – rekao je Vučić novinarima u Bajinoj Bašti povodom odluke Tvittera da pojedine srpske medije označi kao one koji sarađuju sa vlastima.\nVučić je primijetio da je normalno da mediji sarađuju sa vladom.\nMi i ne plaćamo najveći dio tih medija kao država, a oni plaćaju Glas Amerike i BBC, a nisu stavili da su to vladini mediji, to nisu mediji koji sarađuju – već su vladini – rekao je Vučić novinarima u Bajinoj Bašti.\nDruštvena mreža “Twitter” odlučila je da jednom broju medija u Srbiji dodijeli oznaku da “sarađuju sa Vladom” na profilima koje ti mediji, glavni urednici i rukovodstvo koriste na ovoj društveno-informativnoj mreži.


Izvozom pametnih proizvoda i usluga protiv odliva mozgova - Biznis i Finansije\nHome\tVestiEkonomija\tIzvozom pametnih proizvoda i usluga protiv odliva mozgova\nIzvozom pametnih proizvoda i usluga protiv odliva mozgova\nby bifadmin 30. januara 2019.\nU Naučno-tehnološkom parku Beograd tokom 2018. godine osnovano je 20 novih startap kompanija, a ukupan prihod svih članica Parka lane je iznosio oko 20 miliona evra.\nNaučno-tehnološki park Beograd osnovan je 2015. u partnerstvu Ministarstva prosvete, nauke i tehnološkog razvoja, grada Beograda i Univerziteta u Beogradu, uz podršku Vlade Konfederacije Švajcarske. Do danas, u njemu je svoj dom našlo preko 70 tehnoloških kompanija, a samo u prošloj godini ih je osnovano dvadeset.\nDosadašnji izuzetni rezultati Naučno-tehnološkog parka Beograd pokazuju da se i te kako pokazala uspešnom strategija podrške domaćim naulnicima i inovatorima da se otisnu u preduzeničke vode, te da Srbija može da iskoristi svoju šansu u plasmanu inoavtivnih proizvoda i usluga.\nPrilikom predstavljanja prošlogodišnjih rezultata Parka, ministar prosvete, nauke i tehnološkog razvoja Mladen Šarčević, istakao je da će do kraja 2019. biti završena izgradnja tehnološkog parka u Novom Sadu, kao i da je položen kamen temeljac za izgradnju tehnološkog parka u Nišu.\nCADCAM Grupa postala Platinum partner kompanije Dassault Systemes


Milion doza kineske vakcine „Sinofarm“ stiglo u Srbiju - CorD Magazine Milion doza kineske vakcine „Sinofarm“ stiglo u Srbiju - CorD Magazine\nMilion doza vakcine protiv koronavirusa kineske kompanije „Sinofarm“ danas je stiglo u Srbiju avionom Air Serbia.\nAvion “Er Srbije”, kojim je dopremljen prvi kontingent kineskih vakcina, dočekali su predsednik Srbije Aleksandar Vučić i kineska ambasadorka Čen Bo kao i ministar zdravlja u Vladi Republike Srbije Zlatibor Lončar i šef BIA Bratislav Gašić.\nVučić je, u razgovoru sa novinarima, rekao da će vakcina biti u upotrebi čim dobije dozvolu Agencije za lekove i medicinska sredstva (ALIMS).\nOn je dodao da Srbija još nije dobila nijednu vakcinu preko COVAX sistema, već da su sva cepiva koja su stigla u zemlju rezultat bilateralnih dogovora – sa Sjedinjenim Američkim Državama za „Fajzer“, sa Ruskom Federacijom za „Sputnjik V“ i sa NR Kinom za „Sinofarm“.\nPredsednik je najavio da ćemo do srede imati ukupno 1,4 miliona doza vakcine, a kineskom će biti vakcinisano pola miliona građana Srbije, što je veliki obrt u borbi protiv koronavirusa i korak napred.\nSrbija je prva i za sada jedina zemlja u Evropi koja ima velike količine kineske vakcine, rekao je on i iskazao zahvalnost predsedniku Kine Si Đinpingu i kineskom rukovodstvu na korektnosti i prijateljstvu.\nVučić je najavio da će u ponedeljak u Srbiju stići još 19.500 doza vakcine kompanije „Fajzer“, dok se u utorak očekuje još 250.000 doza ruske vakcine „Sputnjik V“.\nPrema njegovim rečima, država bi preko COVAX sistema trebalo da dobije 460.000 doza vakcine „Astra-Zeneka“, ali se još ne zna kada, a postoji i namera da se nabavi i „Modernina“ vakcina.\nfoto: predsedništvo, Aleksandar Gol\nKristine Lambreht: Nemačka pouzdan partner Srbije\nSrbija 6 maj 2022\n“Mi smo iskren i otvoren partner, tako smo i razgovarali, a to podrazumeva i da se jasno artikuliše šta jedan očekuje od drugog na...\nOlaf Šolc: Nemačka podržava Srbiju na putu ka EU\nSrbija 5 maj 2022\nNemačka vlada izričito potvrđuje evropsku perspektivu Zapadnog Balkana koja je u interesu Evropske unije, rekao je nemački kancelar Olaf Šolc nakon sastanka s predsednikom...\nU Grčkoj obeležen početak radova na izgradnji LNG terminala za gas\nRegion 4 maj 2022\nPočetak izgradnje terminala za LNG u grčkoj luci Aleksandropolis ima za cilj smanjenje zavisnosti ovog dela Evrope od ruskog gasa, a veza sa Srbijom...\nMiroslav Lajčak: Na glavnim pregovaračima je da postignu dogovor o tablicama\nSrbija 21 april 2022\nEksperti Beograda i Prištine sastali su se poslednji put u okviru radne grupe po pitanju registarskih tablica uoči isticanja roka za postizanje dogovora određenog...\nKina: Bivše ribarsko selo ima više milijardera od Njujorka\nChill Out 19 april 2022\nKina ima čak tri grada sa najvećim brojem milijardera na svetu, pokazuju podaci iz godišnje publikacije "Globalna lista bogataša", koju objavljuje šangajska istraživačka kompanija...


Informacije - Piraeus Banka - Analitičari Piraeus banke prognoziraju oporavak srpske privrede za 2010. godinu - Banke:online/\nPiraeus Banka - Analitičari Piraeus banke prognoziraju oporavak srpske privrede za 2010. godinu //\n// 13.11.2009. 15:42:46\nAnalitičari Sektora ekonomskih i tržišnih istraživanja Piraeus banke iz Atine u okviru redovnih kvartalnih izveštaja o stanju ekonomija Jugoistočne Evrope i Egipta, ocenili da je srpska ekonomija na dobrom putu i prognozirali njen blagi oporavak za 2010. godinu\nPrilikom pripreme kvartalnog izveštaja za Srbiju, u analizi je prvi put korišćen – Business Cycle Tracer – indikator poslovnog ciklusa, koji u realnom vremenu prati kretanje ekonomije kroz poslovni ciklus. Na osnovu ovog indikatora, srpska privreda polako izlazi iz faze opadanja i ulazi u fazu oporavka.\nU procesu oporavka nalazi se većina varijabli koje predstavljaju ponudu u ekonomiji - izvoz, proizvodjačke cene i industrijska proizvodnja, dok varijable koje predstavljaju tražnju u ekonomiji – krediti, potrošačke cene i plate – slede proces oporavka.\nPrognoza kretanja nekih od makroekonomskih agregata:\nPad BDP u trećem kvartalu 2009 će biti 3,9%, dok predvidjamo da će realni pad BDP u ovoj godini iznositi 4%. Manji pad BDP proizilazi iz niže kontrakcije trgovine i industrijske proizvodnje i signalizuje da će ekonomski oporavak biti postepen i spor.\nInflacija na kraju 2009. godine biće nešto iznad 7%, a u sledećoj godini će umereno rasti na 7,2%.\nDeficit tekućeg računa će pasti na 7,5% BDP u ovoj godini, ali će blagi ekonomski oporavak koji sledi u 2010. povećati eksterni debalans na nešto više od 10% BDP u narednoj godini.\nVlada se obavezala na fiskalni deficit od 4,5% BDP do kraja godine zbog aranžmana sa MMF, dok je dogovoreni nivo deficita u 2010. godini 4%.\nReferentna kamatna stopa, koja je sada 10% – menjaće se u zavisnisti od uticaja koji će fiskalna konsolidacija imati na inflaciju kao i od promene regulisanih cena.\nVrlo je bitno istaći da ciklična komponenta industrijske proizvodnje u Srbiji prati gotovo istovremeno ciklična kretanja industrijske proizvodnje u Evro zoni, kao i da na osnovu ovog pokazatelja možemo predvideti da sledi ekonomski oporavak i u Srbiji.\nIzvor: Piraeus banka\nTagovi: banke piraeus banka finansijsko trziste\n: UniCredit banka - UniCredit Banka potvrđuje svoje stabilno poslovanje na bankarskom tržištu Srbije //\n: ProCredit banka - Finansijska edukacija za oko 2.500 srednjoškolaca //\n: Banca Intesa - Najveća ulaganja u društveno odgovorne projekte //\n: Banca Intesa uvećala kapital //\n: Nikola Vuletić novi direktor Sektora poslovanja sa stanovništvom UniCredit Bank Srbija //


IL Capitano ananas kolut 850ml limenka cena akcija Srbija\nIL Capitano ananas kolut 850ml limenka cene\nTrenutno nemamo slike za IL Capitano ananas kolut 850ml limenka\nEPonuda nije internet prodavnica već Vam omogućava da brzo i lako nađete IL Capitano ananas kolut 850ml limenka po najjeftinijoj ceni. Naš cilj je da kupci budu što bolje informisani o ponudi IL Capitano ananas kolut 850ml limenka na tržištu Srbije. Vrlo lako nalazite željeni proizvod za kategoriju Kompot cene, ne morate da lutate od sajta do sajta za IL Capitano Kompot, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za IL Capitano ananas kolut 850ml limenka sa PRODAVCEM. EPonuda ne može da garantuje potpunu tačnost specifikacije i slika za IL Capitano ananas kolut 850ml limenka. Pre kupovine, podatke za IL Capitano ananas kolut 850ml limenka proverite na sajtu PROIZVOĐAČA.


► Poverenik: Upravni sud dozvolio objavljivanje biografije postupajućeg tužioca\nUpravni sud odbio je tužbu Republičkog javnog tužioca (RJT) za poništavanje rešenja poverenika za informacije od javnog značaja i zaštitu podataka o ličnosti, kojim je naloženo da se javnosti učini dostupnom profesionalna biografija postupajućeg tužioca u predmetu "Savamala".\nPoverenik Rodoljub Šabić smatra da je presuda očekivana, logična, kao jedino pravno moguća, ali ocenjuje da slučaj, odnosno samo podnošenje tužbe ilustruje sa kakvom "neodgovornom lakoćom" se postupci i akti poverenika pokušavaju diskreditovati i diskvalifikovati.\nTužbu protiv poverenika u slučaju "Savamala" Republičko javno tužilaštvo podnelo je zbog "kršenja zakona na štetu javnog interesa".\n"To je i generalno, a posebno u konkretnoj situaciji bukvalno pravni oksimoron. Naime, ne samo da je savršeno normalno i opravdano, u skladu sa zakonom i međunarodno prihvaćenim standardima, da profesionalne biografije nosioca javnih funkcija budu dostupne javnosti, nego je šta više u konkretnom slučaju 'sporna' biografija i u vreme podnošenja tužbe protiv poverenika, čak i pre toga, bila dostupna najširoj javnosti", navodi se u Šabićevom saopštenju.\nKako je navedeno, statistički podaci o podnošenju tužbi republičkog javnog tužioca zbog "kršenja zakona na štetu javnog interesa", koje može da podnosi protiv više stotina organa, govore da se one podnose "isključivo" protiv poverenika za informacije od javnog značaja i zaštitu podataka o ličnosti.\nTo navodi na zaključak da je poverenik jedini državni organ koji "krši zakon i ugrožava javni interes", a to je, u atmosferi u kojoj, nažalost, organi vlasti masovno i robusno krše zakone, ekstremno nekorektno, dodaje se u saopštenju.\n"Ovo pogotovo imajući u vidu da kršenje prava građana ne nailazi, ni izbliza, na adekvatnu krivično pravnu reakciju, ocenjujući da je tužna realnost svakodnevno suočavanje sa mnoštvom ozbiljnih povreda prava na pristup informacijama i prava na zaštitu podataka o ličnosti, od kojih veliki broj ukazuje na sumnju u izvršenje krivičnih dela službenih lica, a da je istovremeno broj postupaka koje tužilaštva tim povodom pokreće zanemarljiv", piše u saopštenju.


U Srbiji posluje oko 200 startap kompanija, od čega je 71% u Beogradu, a 17% u Novom Sadu. Prošle godine je u njih uloženo 70 miliona evra. Kako smatraju poznavaoci, ove firme mogu da pomognu da naša zemlja postane i startap centar Balkana. Za postizanje ovog cilja mora se raditi na unapređenju razvoja ekosistema, privlačenju investitora i razvoju preduzetničke svesti.\nGde pronaći podršku?\nUkoliko se odluče za državne programe podrške, startapi mogu da konkurišu preko Razvojne agencije Srbije i Fonda za inovacionu delatnost, kroz konkurse koji se raspisuju u različitim periodima godine, u skladu sa merama podrške za IT preduzetništvo i startap projekte. Međutim, sve više njih se odlučuje za investicione fondove koji non-stop imaju otvorene konkurse - što za kredite, što za bespovratna sredstva. Putem njih startapovi mogu da konkurišu za različite oblike finansiranja. U znatno manjoj meri dostupni su i mikrokrediti za početnike u biznisu, koje odobravaju pojedine banke.\n"Svaki investicioni fond ima svoja pravila, ali jedan od uslova koji većina investitora traži da bi startap dobio investiciju jeste dokaz sa tržišta da je proizvod ili usluga koju razvijaju nekome potreban. Pritom se ne misli samo na analitiku i istraživanja, već na konkretnu tražnju, a najbolje je ako već imaju makar jednog kupca. Drugi uslov je postojanje malog tima, od dva do šest ljudi, a treći da startap razvija proizvod koji može da se proda na velikom tržištu, jer fondovi preduzetničkog kapitala prilikom ulaganja u takve kompanije očekuju da im se investicija vrati, odnosno uveća, od 50 do 100 puta, u roku od pet do sedam godina", objašnjava Nebojša Lazić, jedan od IT investitora u Srbiji i regionu.\nOd januara 2017. u Srbiji radi i prvi privatni investicioni fond za startape ICT Hub Ventures, vredan milion evra. Osnovala su ga sedmorica domaćih biznismena. Osim finansijskog dela, fond omogućava i različite programe pomoći, edukaciju, kao i povezivanje sa industrijom i potencijalnim investitorima.\nVažna mentorska podrška\nMnoga istraživanja su pokazala da je startapima izuzetno važna i mentorska podrška. To se odnosi na znanje koje mogu da im prenesu iskusnije kolege i konsultanti. Oni im pomažu i kontaktima, tako da uz pomoć svih ovih faktora dolaze do uspešnog poslovnog modela. To je jedan od razloga zašto su tokom poslednjih godina širom Srbije osnovani različiti startap centri, habovi i coworking prostori, koji pomažu mladim firmama da počnu poslovanje pod povoljnijim uslovima i upoznaju prave ljude koji će im pomoći u razvoju biznisa.\nKonkurs za žensko preduzetništvo za dve nedelje\nNačelno usvojen Predlog zakona o konverziji stambenih kredita u “švajcarcima”


Bela kuća: Objavljivanje Trampovih poreskih prijava nelegalno - Sputnjik Srbija\n01:50 08 Maj 2021\nBela kuća: Objavljivanje Trampovih poreskih prijava nelegalno\n08:30 15.03.2017 (osveženo 09:02 15.03.2017) Preuzmite kraći link\nPotpuno je nezakonito da američka mreža Em-Es-En-Bi-Si ukrade i objavi poreske prijave predsednika Donalda Trampa, saopštila je Bela kuća.\nU utorak je televizija Em-Es-En-Bi-Si objavila da je dobila poreski obrazac Trampa iz 2005. godine i zatim je objavila neke njegove delove tokom programa.\n„Potpuno je nezakonito ukrasti i objaviti poreske prijave“, navodi se u saopštenju.\n„Ovo i dalje može da bude deo plana neiskrenih medija, a predsednik će se fokusirati na svoj plan koji obuhvata poresku reformu koja je od koristi za sve Amerikance.“\nWhite House statement: "It is totally illegal to steal & publish tax returns" pic.twitter.com/2xDtrj7VuQ\nBela kuća je dodala da je Tramp platio porez onoliko koliko je zakonski potrebno i istakla da je platio 38 miliona dolara na prihod od više od 150 miliona dolara pored ostalih poreza u 2005. godini, što je televizija potvrdila tokom svog emitovanja.\nTokom svoje predsedničke kampanje, Tramp je više puta odbio da otkrije podatke o svojim poreskim prijavama, što je pokrenulo spekulacije o brojnim poreskim olakšicama i rupama za bogate pojedince i velika preduzeća, koje bi mu omogućile da izbegne plaćanje poreza. Tramp je objasnio da njegove poreze na prihod proverava Unutrašnja poreska uprava SAD i stoga je bilo suviše rano da se podaci otkriju.\nIzveštaji obaveštajnih agencija SAD nepouzdani i bez dokaza\nprijava, objavljivanje, porez, Donald Tramp


Koncertom do sredstava za lečenje Natalije\n11.05.2021. Milan Vlajić Kultura Ostavi komentar\nOsnovna muzička škola Vladimir Đorđević u Aleksincu održaće sutra, 12. maja, humanitarni koncert u velikoj sali Centra za kulturu i umetnost sa početkom u 18 sati.\nCilj koncerta je prikupljanje srdstava za lečenje naše sugrađanke Natalije, a javnost je već upoznata sa akcijom koja je pokrenuta u gradu i koja ide preko humanitarne fondacije Aleksandar Šapić.\n− Početak ovih akcija kreće od muzičke škole, Centra za kulturu i umetnost i Crvenog krsta. Apelujem za sve građane da se upoznaju sa time da putem SMS-a ili svojim prisustvom i dobrovoljnim prilogom pomognu ovu akciju, jer vreme teče, a sredstva za lečenje male Natalije još uvek nisu prikupljena − rekao je Marko Jelenić, direktor OMŠ „Vladimir Đorđević” Aleksinac.\nOvim aktivnostima muzičke škole pokrenuće se još nekoliko aktivnosti koje će uslediti u narednim danima sa istim ciljem.\nPrevious Post:Tešičani slavili sa igračem manje, remi Kormanaca\nNext Post:Građani se predsedniku žale i na inspekciju


SDP i DF podnijeli krivičnu prijavu protiv pravobranilaca Općine Ilidža – Kantonalni odbor Demokratske fronte Sarajevo\nSDP i DF podnijeli krivičnu prijavu protiv pravobranilaca Općine Ilidža\nSocijaldemokratska partija (SDP) BiH i Demokratska fronta (DF) BiH podnijeli su krivičnu prijavu protiv pravobranilaca Općine Ilidža.\nTe dvije stranke danas u saopćenju podsjećaju da su “javnosti ukazali da je nezakonito izgrađen parking u koritu rijeke Željeznice na Ilidži”, te najavljuju da će iskoristiti legitimna i legalna sredstva kako bi se taj čin općinskih vlasti adekvatno sankcionirao.\n– Shvativši da i nakon pet mjeseci općinski pravobranioc neće reagovati na zahtjev klubova vijećnika SDP-a BiH i DF-a BiH da provjeri zakonitost postupka u izgradnji parkinga, odlučili smo se da protiv istog podnesemo krivičnu prijavu. Smatramo da je zbog propuštanja dužnosti nadzora i nesavjesnog postupanja, općinski pravobranioc nanio materijalnu štetu Općini Ilidža u iznosu od 10.000 KM.\nSamovoljna odluka načelnika Općine Ilidža Senaida Memića o izgradnji parkinga na pomenutoj lokaciji je kulminacija krajnje sumnjivih odluka i radnji u njegovoj izvedbi i njegove SDA. Shodno tome, SDP-u BiH i DF-u BiH nije ništa drugo preostalo nego da zaštite opće dobro podnošenjem krivične prijave protiv općinskog pravobranilaca kojem je to također imperativ – navodi se u saopćenju SDP-a i DF-a.\nDF Kanton Sarajevo, OO Ilidža 3. Oktobra 2017. 1. Jula 2020. df ilidža, ilidža, oo df ilidža, parking željeznica, sdp, senaid memićNo Comments on SDP i DF podnijeli krivičnu prijavu protiv pravobranilaca Općine Ilidža\nAzra Zornić i Ilijaz Pilav za “Buku”: Borili smo se da ne bude važno kako se zovete, koje ste nacionalosti ili iz kojeg djela BiH dolazite\nSanela Prašović-Gadžo poručila SDA zvaničnicima: “Gospodo, neće Vam proći!”


Očaj, frustracije, bes: Ovako su Nemci doživeli veliku evropsku sagu bez kraja - Sputnjik Srbija\nOčaj, frustracije, bes: Ovako su Nemci doživeli veliku evropsku sagu bez kraja\n07:30 08.04.2019 (osveženo 09:22 08.04.2019) Preuzmite kraći link\nTereza Mej će možda ući u udžbenike kao premijerka koja je sve pokušala, ništa nije postigla, a na kraju je izgubila i ono što je imala, piše nemačka štampa o nastavku sage oko „bregzita“.\nTo je konstatacija „Velta“, koji navodi da se normativna snaga činjenica — da je nemoguće napustiti Evropsku uniju, a zadržati sve prednosti članstva, sada probija u političku realnost.\nUmesto da je to priznala na početku, Mejova je izložila i svoju zemlju i Evropu politički i ekonomski izrazito štetnom procesu „rastakanja“, dodaje „Velt“.\n„Fraje prese“ navodi da bi najbolje među lošim rešenjima bilo odlaganje „bregzita“ za dve godine. U tom slučaju, zvanični London bi mogao da raspiše nove izbore ili održi drugi referendum, ali bi Brisel morao da „proguta žabu“, jer bi Britanci do tada imali pravo glasa u Briselu.\nMeđutim, list iz Kemnica postavlja pitanje da li Mejova još uvek ima snage za ovakav potez.\n„Frankfurter algemajne cajtung“ navodi da je „bregzit“ trebalo da bude put u zlatnu budućnost, ali da od toga nema ništa.\n„Više vladaju očaj, frustracije i bes. Kada se jednom budu ispitivali razlozi zašto poverenje ljudi u politiku svuda opada, na ovom primeru će moći svašta da se nađe, ocenjuje FAZ.\nTumačenje „Frankfurter randšaua“ je da bi najčistije rešenje bio drugi referendum.\nNa drugom referendumu Britancima se ne bi postavilo isto pitanje kao 23. juna 2016, već novo: „Da li ste za ugovor o istupanju iz EU koji je u međuvremenu sačinjen?“, navodi list.\n„Frankfurter randšau“ dodaje da je vreme da se konačno obiđu nejasnoće „bregzita“ jednim planom koji bi svima bio razumljiv.\nOvaj frankfurtski dnevni list zaključuje da ostatak EU neće večno trpeti „britanske apsurde“.\nRok za „bregzit“ već je do sada jednom produžen na 12. april, ali britanski Parlament nije uspeo da se usaglasi o konačnoj opciji izlaska Britanije iz EU.\nViše puta je odbijan ugovor koji je Vlada Mejove ispregovarala sa Briselom, a odbijeno je da Velika Britanija bez ikakvog dogovora naprosto izađe iz EU, kao i da ostane ili pak raspiše novi referendum o istom pitanju, piše „Dojče vele“, a prenosi Tanjug.\nMejova je pismom zatražila da se „bregzit“ odloži do 30. juna, što je odobreno i pred britanskim Parlamentom (rezultatom glasanja 313 „za“ i 312 „protiv“).\nTo je u Briselu problem, jer su u maju izbori za Evropski parlament, a ukoliko Britanci ne dobiju pravo da glasaju na tim izborima i pritom ostanu članica EU, moguća je lavina tužbi britanskih građana, zbog toga što im je uskraćeno pravo na predstavnike u EP.\nPremijerka Britanije zato kaže da bi zvanični London uradio sve što može kako bi napustio EU do 22. maja, ali da će svakako početi sa pripremama za glasanje na izborima.\nOni bi morali da budu raspisani na teritoriji Velike Britanije najkasnije do 12. aprila.\nOcena je da učešće na još jednim evropskim izborima ne bi bilo dobro dočekano u redovima konzervativaca britanske premijerke.


Đukanović: Da prevaziđemo podele - Svet - Dnevni list Danas\nPočetna » Svet » Đukanović: Da prevaziđemo podele\nĐukanović: Da prevaziđemo podele\nNarednu godinu dočekujemo sa realnim optimizmom i verom u bolje sutra, poručio je predsednik Crne Gore Milo Đukanović u novogodišnjoj čestitki građanima i ukazao na potrebu dodatnih napora kako bi se prevazišle podele u društvu.\n3Piše: FoNet 30. decembra 2018. 19.49\nU 2019. moraćemo da uložimo i dodatne napore da prevaziđemo podele koje smo nasledili i koje nas opterećuju, a koje nas onemogućavaju da idemo još brže napred, naveo je Đukanović.\nĐukanović je svim građanima uputio najsrdačnije čestitke za Novu 2019. godinu sa željom za dobro zdravlje, ličnu i porodičnu sreću i uspeh na svim poljima. “Iza sebe ostavljamo 2018. godinu koju ćemo pamtiti po dobru“, naveo je Đukanović i dodao da su izborni rezultati ostvareni u 2018. godini bili „ubedljiva potvrda podrške državnoj politici na domaćem i na međunarodnom planu“.\nCrna Gora je, prema njegovim rečima, jedna od najdinamičnijih ekonomija, ne samo u regionu nego u Evropi. Realizujemo i privodimo kraju krupne, veoma vredne infrastrukturne projekte. Takođe, realizujemo važne razvojne programe u turizmu, energetici, prerađivačkoj industriji, istakao je Đukanović.\nCrna Gora je danas jedna od najatraktivnijih investicionih i turističkih destinacija u Evropi. Posebno, nakon što smo pre godinu i po ostvarili članstvo u NATO i nakon progresa ostvarenog u pregovorima o članstvu sa Evropskom unijom. Takođe, naša zemlja je važan činilac pouzdane regionalne stabilnosti, naveo je predsednik Crne Gore. “Moraćemo uložiti i dodatne napore da ostvarimo potreban nivo ljudske i društvene solidarnosti, kako bi što više ljudi u Crnoj Gori moglo da oseti blagodeti napretka savremenog crnogorskog društva“, istakao je Đukanović.\nCrna Gora, Milo ĐukanovićBeograd\nMarković: Crkva sebe stavlja iznad države što je pogrešno, neprihvatljivo i nedopustivo\n30. decembra 2018. u 21.06\nОвај човек је располутио Црну Гору да се никада више не састави. Осим тога, лично је укинуо морал у Црној Гори.\n31. decembra 2018. u 11.11\nIma na ovim stranicama njegov saborac cenjeni Gdin Samardzic na privremenom radu u Srbiji.\nNiko Nikanovic kaže:\nNekada davno su Crngororci bili ponosan i posten narod, svakoga su postovali a obraz i postenje su im bili najvazniji. Problem u Crnoj Gori nijesu samo nasliejedeni nego su pod Milom explodirali. Sta se u Crnoj Gori radi sa srbima je sramota, nema napretka bez sloge i zajednistva.


KM: Snažna eksplozija u severnom delu nanela veliku štetu – Nadlanu.com\nKM: Snažna eksplozija u severnom delu nanela veliku štetu\nObjavljeno 14. okt 2013. / 08:41:21\nU snažnoj eksploziji koja se jutros oko 3.45 minuta dogodila u ulici Lole Ribara u severnoj Kosovskoj Mitrovici nije bilo povređenih.\nKako Beta saznaje, bomba je eksplodirala u stanu Nebojše Marića (49) iz Kosovske Mitrovice, radnika Uprave prihoda, a motiv za sada nije poznat.\nTanjug javlja da je eksplozivna naprava bila je postavljena na prozoru stana koji se nalazi u prizemlju jedne od zgrada u centru severnog dela Kosovske Mitrovice. Kako navodi ova agencija, vlasnik stana je Srbin koji je u trenutku eksplozije bio sa svojom suprugom u stanu i na sreću su ostali nepovređeni.\nEksplozija je prouzrokovala veliku materijalnu štetu i na Hotelu “BB” koji se nalazi bukvalno pored zgrade ispred kojeje došlo do eksplozije a oštećeno je i jedno vozilo koje je bilo parkirano u neposrednoj blizini.\nNa licu mesta odmah su izašli pripadnici kosovske policije koji su osigurali mesto eksplozije, a nešto kasnije na lice mesta stigli su policajci Euleksa i vojnici Kfora.\nPolicija se zvanično još nije oglasila u vezi sa najnovijim incidentom koji se dogodio u Kosovskoj Mitrovici i eventualnim motivima za ovaj napad.\nDirektorka administratvine Kancelarije kosovske vlade u Mitrovici Adrijana Hodžić najoštrije je osudila incident koji se rano jutros dogodio u tom gradu.\nHodžić je u saopštenju navela da su taj i slični incidenti upereni protiv mira i stabilnosti svih građana Kosovske Mitrovice.\n“Sreća je što u incidentu nije bilo povređenih. Kosovska policija i Euleks moraju preduzeti sve mere kako bi se takvi incidenti u budućnosti ne bi ponavljali. Mora se preventivno delovati kako bi osigurali živote i imovinu građna Mitrovice”, navela je Hodžić, koja je i kandidat za gradonačenika Mitrovice na predstojećim lokalnim izborima koji se održavaju 3. novembra.\nU Srbiji danas svežije, popodne sa kišom


Izvor: OkRadio.rs, 01.Okt.2020, 01:07\nU spornom regionu Nagorno-Karabaha jutros je ponovo izbio sukob Jermenije i Azerbejdžana, a jermensko Ministarstvo odbrane saopštilo je da su oborena dva azerbejdžanska helikoptera. Vlada Jermenije proglasila je ratno stanje i opštu mobilizaciju. "U Jermeniji je proglašeno ratno stanje i opšta mobilizacija. Zahtevam da se svi jave u vojne odseke", napisao je jermenski premijer Nikol Pašinjanin na Fejsbuku, preneo je AFP. Portparolka Ministarstva odbrane Šušan Stepanjan rekla je da su jermenske snage pogodile tri azerbejdžanska tenka. Nagorno-Karabah je etnički jermenska enklava u sastavu Azerbejdžana koja je van kontrole Azerbejdžana od kraja rata 1994. godine. Obe strane imaju jako vojno prisustvo duž demilitarizovane zone...\nBlic: Pašanjin: Jermenija oborila četiri azerbejdžanska drona\nRatno stanje proglašeno je 27. septembra..Situacija u Nagorno-Karabahu eskalirala je krajem prošle nedelje. Dve strane se međusobno optužuju za iniciranje sukoba. Ministarstvo odbrane Azerbejdžana je 27. septembra saopštilo da su Oružane snage Jermenije granatirale mesta na liniji razgraničenja...


Da li je zaista trenutak za konstataciju da je Briselski dijalog bio šarena laža — monolog, koji prema viđenju Nemačke, mora da se završi tako što će Beograd i dejure priznati takozvanu državu Kosovo. Ili je to posledica nervoze Merkelove kojoj gori pod nogama u Berlinu, kao i u celoj EU pred izbore za novi Evropski parlament.\nNATO za Srbiju spremio zakulisnu strategiju. Beograd ima jak potez\nHoće li se Srbija, po principu dugog kuvanja žabe, sasvim otupela na sve spoljne senzacije, u jednom trenutku, skuvana naći u redovima NATO-a. Na delu je nova strategija Zapadnog vojnog saveza na koju na vreme treba ukazati i suprotstaviti joj se ustavnom odrednicom o neutralnosti Srbije.


Salcburg - Sevilja, Fudbal - Predlog tip - 08/12 2021\n08/12Salcburg vs Sevilja1X2tip: 2\nU sredu se nastavljaju mečevi poslednjeg kola grupne faze Lige šampiona, a za vas smo ovog puta analizirali duel između Salcburga i Sevilje. Meč između ove dve ekipe je zakazan za 21 čas.\nSalcburg igra fantastično ove sezone u Ligi šampiona i ova austrijska ekipa je na pragu ogromnog uspeha a to je plasman u nokaut fazu.\nNaime, u ovom trenutku se šampion Austrije nalazi na drugom mestu na tabeli uz bod viška u odnosu na trećeplasiranu Sevilju, koja im između ostalog i gostuje u ovom kolu.\nU prva tri kola Salcburg je ostvario dva trijumfa i remi, ali je onda u poslednja dva kola ova ekipa doživela dva poraza, od kojih se poslednji desio u prošlom kolu kada je šampion Austrije izgubio na gostovanju kod Lila, koji je tom pobedom izbio na prvo mesto na tabeli.\nOčekivalo se da Sevilja u ovoj grupi bez većih problema dođe do plasmana u nokaut fazu, ali to se nažalost nije desilo, a možda se neće ni desiti, pošto se u ovom trenutku Andalužani nalaze na trećem mestu na tabeli uz bod manjka u odnosu na drugoplasirani Salcburg i za prolazak dalje im je potrebna pobeda upravo na gostovanju kod ove ekipe.\nU prošlom kolu su izabranici Julijena Lopategija ostvarili svoj prvi trijumf u ovogodišnjem izdanju Lige šampiona, i to pošto su na svom terenu bez većih problema savladali Volsfsburg, a taj duel je završen rezultatom 2:0.\nUlog je ogroman pošto će pobednik duela doći do plasmana u osminu finala. Smatramo da je ipak Sevilja daleko kvalitetniji rival i da će taj kvalitet isplivati na površinu na ovom duelu, zbog čega vam hrabro preporučujemo da odigrate 2 za koju je kladionica Meridianbet pripremila kvotu 2.42.


U Zaječaru obeležen 23. april – Dan Vojske Srbije (FOTO)\n02.08.2021 | 21:30\nVestiU Zaječaru obeležen 23. april – Dan Vojske Srbije (FOTO)\nPolaganjem venaca i cveća, u Zaječaru je obeležen Dan Vojske Srbije.\nVence i cveće delegacije su položile u centru Zaječara na spomenik palim borcima Timočke Krajine. Dan Vojske Srbije koji se slavi u znak sećanja na dan kada je 1815. godine na praznik Cveti podignut Drugi srpski ustanak protiv otomanske vlasti.\n„Okupili smo se ovde na Trgu Oslobođenja kod spomenika palim borcima Timočke Krajine kako bismo položili vence u njihovu čast, a povodom obeležavanja 23. aprila – Dana Vojske Srbije. Sa državnog i vojnog aspekta, taj datum je prepoznat kao jedna od istorijskih prekretnica koja je dovela do stvaranja savremene srpske države i omogućila stvaranje efikasne i moderne srpske vojske. Takođe, početak modernizacije društva ugledanjem na evropske primere, pored stvaranja države i vojske, kao jedna od pozitivnih posledica Drugog srpskog ustanka je i agrarna reforma, koja se ogledala u deobi spahijske zemlje seljacima. Drugi srpski ustanak, kao složen vojnodiplomatski i državotvorni proces, simbolički je pokrenut na Cveti po starom, odnosno 23. aprila 1815. godine po novom kalendaru. Inicijalno on predstavlja novi segment srpske istorije, ali u kasnijem periodu su usledile diplomatske i političke aktivnosti na ovaj dan”, poručeno je nakon polaganja venaca.\nPočast palim borcima u centru Zaječara odali su predstavnici komande garnizona Zaječar, delegacija grada Zaječara, kao i predstavnici boračkih organizacija.\nPrethodni članakU Zaječaru još 14 pozitivnih lica na korona virus, preminula jedna osoba\nSledeći članakDan poslovnih informacija u Knjaževcu


U Sloveniji i dalje rekordna zaraza, bolnice u teškoćama zbog bolovanja - Klik Jajce\nSlovenija i dalje bilježi rekordne brojke novih zaraza koronavirusom pa je u zadnja 24 sata potvrđeno 14.206 novih slučajeva, a peti val epidemije izazvane omikron varijantom virusa opterećuje bolnički sistem u kojem negdje, zbog velikog broja izolacija, čak 20 posto osoblja ostaje kod kuće.\n“U nekim je bolnicama već 20 posto zaposlenih na bolovanju, a slične probleme omikron izaziva i kod laboratorijskih i drugih kapaciteta”, kazao je u četvrtak državni sekretar u ministarstvu zdravstva Robert Carotta, zadužen za koordinaciju između bolnica i preraspoređivanje kadrova u epidemiji, prenosi Hina.\nOmikron je, prema njegovim riječima, u Sloveniji postao dominantan sredinom januara i sve se više širi te tek sada “pokazuje zube”, a za održavanje bolničkog sistema je opasan kao i delta varijanta zbog velikog širenja u populaciji, premda izaziva blaže simptome.\nBroj novootkrivenih zaraza manji je u odnosu na prethodni dan kad ih je bilo rekordnih skoro 17,5 hiljada, ali je trend i dalje vrlo zabrinjavajući jer je zabilježeno 3912 novozaraženih više nego prije sedmicu dana.\nThe post U Sloveniji i dalje rekordna zaraza, bolnice u teškoćama zbog bolovanja appeared first on Jajce Online.\nZORAN ČEGAR: “Reagirao sam jer je rekao kolegi ´Što si parkirao ovdje auto, na privatno zemljište, pi*** ti materina, hajde mrš odavde´”\nOvo su mladići stradali u stravičnoj nesreći\nSlike dana: Taj šareni svijet


POČINJE HAOS U MAKEDONIJI: Zoran Zaev izgubio izbore ali će ponuditi Albancima kantonizaciju i podelu Makedonije | WebTribune\nHome IZBOR POČINJE HAOS U MAKEDONIJI: Zoran Zaev izgubio izbore ali će ponuditi Albancima kantonizaciju i podelu Makedonije\nPrema preliminarnim rezultatima vanrednih parlamentarnih izbora u Makedoniji, koje je saopštila Državna izborna komisija, na osnovu 99,72 odsto prebrojanih glasova vladajuća stranka VMRO-DPMNE Nikole Gruevskog osvojila je 452.709 glasova, odnosno 38,06 odsto, a opozicioni SDSM Zorana Zaeva 436.469, odnosno 36,69 procenata.\nNa trećem mestu je albanska partija DUI Alija Ahmetija sa 86,812 glasova, četvrta je novoformirana partija Albanaca BESA sa 57,927, a peta Demokratska partija Albanaca sa 31,017.\nZvanični modeli skupštinskog saziva još nisu završeni, ali sagovornici Sputnjika procenjuju da će VMRO-DPMNE imati 41 poslanika, a SDSM 39. Na osnovu preliminarnih rezultata, lider VMRO-DPMNE Nikola Gruevski je pola sata iza ponoći proglasio pobedu svoje partije i ocenio da to nije pobeda koalicije koju predvodi, već „pobeda Republike Makedonije“, i najavio proces formiranja vladajuće koalicije i Vlade. Međutim, i lider SDSM-a Zoran Zaev proglasio je tokom noći pobedu u obraćanju hiljadama pristalica ispred zgrade makedonske vlade – u tom trenutku je očekivao da će njegova stranka osvojiti mandat više od VMRO-DPMNE.\nVodeća albanska partija DUI ima 7,31 odsto odnosno 85.878 glasova, dok je najveće iznenađenje ovih vanrednih izbora novoosnovana stranka Albanaca BESA, koja je osvojila 4,93 odsto podrške ili 58.845 glasova birača.\nPolitički analitičar iz Skoplja Milenko Nedelkovski kaže u razgovoru za Radio Sputnjik da je sada najveće pitanje s kim će najveća albanska partija DUI, koja je inače izgubila osam mandata u odnosu na prethodni saziv parlamenta, sada oformiti koaliciju.\n– Po partijskim simulacijama, pošto državna izborna komisija svoje još nije objavila, deluje kao da će vladajući VMRO od 120 poslanika imati 41 mesto, a SDSM 39, i to je, po meni, konačna situacija. Ovo je veoma tesan rezultat, ovako nešto se nije dogodilo za 25 godina makedonske nezavisnosti, od raspada SFR Jugoslavije. Biće veoma teško sastaviti vladu, to je sada više nego jasno – razlog je to što sastavljanje kabineta obično znači koaliciju najveće makedonske i najveće albanske partije. Međutim, sada je većina među makedonskim partijama na samoj granici, razlika je veoma mala, i apsolutno nije jasno s kim će Albanci ući u koaliciju. Za većinsku koaliciju u parlamentu potreban je 61 poslanik – kaže Nedelkovski.\nLider albanske Demokratske unije za integracije (DUI) Ali Ahmeti, uprkos tome što je njegova stranka od albanskih partija osvojila najveći broj glasova – 7,31 odsto – ljutito je u noćašnjem obraćanju novinarima i pristalicama u Tetovu konstatovao da su Albanci na ovim izborima izgubili mandate u korist makedonskih partija, i podsetio da je tokom kampanje upravo on apelovao na glasače da ne „rasipaju“ glasove na manje stranke, već da se „drže zajedno“.\nNajveće iznenađenje vanrednih izbora u Makedoniji je definitivno albanska partija BESA, za koju makedonski mediji navode da je ima bliske veze s Turskom i sa religijom, odnosno da uživa podršku turskog predsednika Redžepa Tajipa Erdogana.\nBESA je prema preliminarnim rezultatima po broju glasova odmah iza stranke DUI sa nešto manje od pet odsto podrške, ali je dosadašnja drugopozicionirana DPA Menduha Tačija definitivno najveći gubitnik izbora, kaže Milenko Nedelkovski za radio Sputnjik. „U Sobranju je obično bilo nekoliko makedonskih partija, a sada se sve svelo na dve – VMRO-DPMNE i SDSM.\nU međuvremenu, albanska DPA, nekada druga po snazi, došla je do nivoa od samo dva poslanika! DUI ih ima 10, ali BESA se faktički sada pojavila kao drugi faktor u državi. Albanci su izgubili čak osam poslanika u Sobranju, imaće ih 20 umesto 28 u ukupnom zbiru, a svi ti glasovi odnosno poslanički mandati prelili su se u redove opozicionog SDSM-a. Ta partija je, naime, Albancima ponudila zvaničnu dvojezičnost, odnosno proglašenje albanskog jezika za službenim na teritoriji čitave Makedonije, kao i kantonizaciju.\n– To je na neki način cepanje, odnosno raspad države. SDSM sada ima skoro sto hiljada glasova više nego što je mogao da skupi samo u makedonskom bloku, a svi ti glasovi su uglavnom albanski glasovi. Došli su od ljudi koji glasaju za njih i koji žive ovde, ali su tu i glasovi ljudi koji u stvari žive na Kosovu, a imaju makedonska dokumenta. Prvi put u istoriji se događa da albanske glasove u ovoj meri dobija jedna makedonska partija, i to dodatno komplikuje stvari – na primer, ukoliko pobednička partija sa ovako malom marginom bude želela da napravi vladajuću koaliciju – kaže Nedelkovski za Sputnjik.


Pismo Tadiću - CEAS - Peščanik\nCEAS vas podseća da je odrednica genocid već korišćena u presudi Haškog tribunala, sa kojim po ocenama naših zvaničnika Srbija u potpunosti sarađuje, generalu Krstiću. Genocid se jasno spominje i u presudi Međunarodnog suda pravde u sporu po tužbi Bosne i Hercegovine protiv Srbije i Crne Gore za kršenje Konvencije o sprečavanju i kažnjavanju zločina genocida iz februara 2007. godine. Sud je presudio da je Srbija prekršila svoje obaveze iz Konvencije tako što nije sprečila genocid, i što je propustila da Međunarodnom tribunalu za bivšu Jugoslaviju preda Ratka Mladića, optuženo za genocid i saučesništvo u genocidu. Sud je, takođe, utvrdio da je Srbija prekršila i svoju obavezu da poštuje privremene mere koje je on naredio 1993. godine, utoliko što je propustila da preduzme sve mere u svojoj moći kako bi sprečila genocid u Srebrenici. U presudi iz 2007. se jasno navodi da Srbija mora “odmah da preduzme efektivne korake kako bi osigurala puno poštovanje obaveze da kažnjava izvršenje genocida, te da sve pojedince optužene za genocid prebaci u Haški tribunal i da u potpunosti sarađuje sa Tribunalom.“


Vulin i Zubov u Istanbulu: Podrška Rusije Srbiji u borbi za sprečavanje politizacije Interpola\nHomeDRUŠTVOVulin i Zubov u Istanbulu: Podrška Rusije Srbiji u borbi za sprečavanje politizacije Interpola\nMinistar unutrašnjih poslova Srbije Aleksandar Vulin, u okviru zasedanja Generalne skupštine Interpola u Istanbulu, razgovarao je sa zamenikom ministra unutrašnjih poslova Ruske Federacije Igorom Nikolajevičem Zubovim.\nVulin i Zubov razgovarali su o nastavku intenzivne saradnje u oblasti bezbednosti između nadležnih institucija dveju zemalja, kao i bliskoj koordinaciji i uzajamnoj podršci na multilateralnim forumima, posebno u okviru Interpola, saopštio je MUP.\nMinistar Vulin istakao je u razgovoru sa ruskim sagovornikom da su odnosi Srbije i Rusije bratski, baš kao i lični odnosi predsednika Republike Srbije Aleksandra Vučića i predsednika Ruske Federacije Vladimira Vladimiroviča Putina, te da to potvrđuje i činjenica da će predsednik Vučić uskoro boraviti u poseti Ruskoj Federaciji gde će se sastati sa predsednikom Putinom na najvišem nivou.\nSrpski ministar policije zahvalio se Ruskoj Federaciji na podršci i poštovanju suvereniteta i teritorijalnog integriteta Srbije, ali i na poštovanju stavova Republike Srbije po pitanju zahteva lažne države Kosovo za prijem u članstvo Interpola.\nMinistar Vulin je istakao da je glas Ruske Federacije poštovan svuda u svetu i ključan za odbranu integriteta i profesionalnog karaktera Interpola.\nZamenik ministra unutrašnjih poslova Ruske Federacije Igor Nikolajevič Zubov je ponovio da će Ruska Federacija nastaviti da pruža bezuslovnu podršku Srbiji u borbi za sprečavanje politizacije Interpola.\nRudari iz BiH nastavljaju protest – noć proveli na ulici\nSZO upozorava: Do marta porast smrtnosti od kovida u Evropi


Hrapović: Digitalizacija zdravstvenog sistema je neophodnost\nDatum objave: 25.11.2019 18:00 | Autor: Ministarstvo zdravlja\nSprovođenje procesa digitalne transformacije u zdravstvu predstavlja potrebu kontinuiranog prilagođavanja najnovijim tehnologijama radnih procesa i zdravstvenih usluga i kada govorimo o ovoj temi, više ne možemo govoriti o stavarnju preduslova, već neophodnosti i neminovnosti, poručio je ministar zdravlja, dr Kenan Hrapović tokom panel diskusije na Gala večeri, održanoj u okviru Programa za bolje poslovno okruženje u organizaciji Američke privredne komore u Crnoj Gori.\nMinistar je podsjetio da je primjena informacionih tehnologija u oblasti zdravstva počela prije deset godina, te da je vremenom došlo do digitalizacije značajnog dijela procesa u javnom zdravstvu Crne Gore.\n„Procesi digitalne transformacije su duži niz godina prepoznati u medicinskom svijetu i u stalnoj su ekspanziji. Njihovom punom primjenom i realizacijom se brže i efikasnije dolazi do osnovnog cilja svakog zdravstvenog sistema, a to je brza, blagovremena i kvalitetna zdravstvena usluga“, kazao je Hrapović.\nJedan od ilustrativnih primjera digitalne transformacije i uvođenja novih tehnologija je projekat telemedicine. Trenutno je uz pomoć kompanije Mtel sistem telemedicine implementiran u tri opšte bolnice (Bar, Berane i Pljevlja) sa centralnim sistemom u KCCG.\nOvim projektom se omogućava visoki nivo znanja, tj. konsultacija u dijelu dijagnosticiranja, kao i definisanja i sprovođenja terapija bez obzira na lokaciju pacijenta.\nPosebno treba istaći kreiranje portala eZdravlje od strane Fonda za zdravstveno osiguranje, gdje se na jednom mjestu nastoje objediniti sve elektronske usluge za građane. Tako, na portalu eZdravlje postoji niz elektronskih servisa (eServisa) koji olakšavaju pristup zdravstvenoj usluzi. Prije svega, tu je aplikacija koja građanima omogućava zakazivanje pregleda kod izabranog ljekara bez dolaska u dom zdravlja ili telefonskih poziva, kao i aplikacija koja građanima omogućava pristup/uvid u rezultate biohemijskih laboratorijskih analiza koje su realizovali u domu zdravlja.\nJedan od korisnih elektronskih servisa je i eOsiguranje koji omogućava osiguranicima uvid u status njihovog zdravstvenog osiguranja, kao osnov za ostvarivanje prava iz zdravstvene zaštite u zdravstvenim ustanovama u Crnoj Gori i koji zajedno sa odlukom o nepotrebnosti ovjere zdravstvene knjižice predstavlja primjer digitalne transformacije.\nJedan od najegzaktnijih primjera digitalne transformacije i prelaska, ili bolje reći nestanka, tradicionalnih radnih procesa u digitalno okruženje je i projekat elektronskog recepta. Upravo ovom aplikacijom nestali su papirni recepti, kao i često gubljenje, nečitljivost ili oštećenja papirnih recepata koji su pravili ogromne probleme u procesima rada. Ova aplikacija je dovela do povećanja efiksnosti, i kontrole, poboljšanja kvaliteta evidencija i izvještaja iz obalsti recepata i potrošnje ljekova.\nPored ovih postoji još niz elektronskih servisa koje građanima daju punu i korisnu informaciju (eRecept, eApoteka, i sl.), a ako tome dodamo i niz eServisa (više od 100) koji su na nivou opštih bolnica i domova zdravlja i koji daju informacije građanima, očigledno je da je sistem javnog zdravstva prepoznao potrebu, ili bolje reći neophodnost komunikacije sa građanima digitalnim kanalima. Ovo je, svakako, ogroman prostor koji otvara niz različitih mogućnosti na koje računamo, i u narednom periodu ovoj oblasti planiramo da damo poseban akcenat.


Trijumf Aleksandra Bogdanovića - Ozonpress :: internet portal\nTag: Bogdanović, trijumf\nProšle nedelje 14. novembra u Banji Junaković kod Apatina, održano je treće i četvrto kolo Pikado prvenstva Srbije na kome je u ekipnoj i singl konkurenciji nastupilo i 12 takmičara čačanskog Pikado kluba Familija 032.\nUprkos činjenici da je ovo tek drugi nastup Familije na Državnom prvenstvu, Čačanima je uspelo da ostvare izvanredan uspeh. Naime, neuspeh u ekipnoj konkurenciji u okviru koje je Familija pretrpela dva poraza, anulirao je Aleksandar Bogdanović trijumfom u B grupi pojedinačnog takmičenja, što svakako predstavlja uspeh vredan pažnje.\n– U konkurenciji 87 igrača, Aleksandar Bogdanović, član PK Familija 032 osvojio je prvo mesto nanizavši osam pobeda, ostavivši na ovom takmičenju iza sebe velika imena pikado sporta. Ovom pobedom, sa 20 bodova Aleksandar Bogdanoviće je najavio kandidaturu za plasman u elitnu A grupu Srbije. Treba istaći da je PK Familija imala još dva takmičara u prvih 16 singl igrača, Zorana Stevanovića-Ćekina i Milana Glišovića, koji su eliminisani u finalnim borbama grupne faze pojedinačnog takmičenja. Sve pohvale zaslužuje i Jelena Ristanović, jedini ženski predstavnik našeg kluba koja je zabeležila prvu pobedu u pojedinačnom Prvenstvu Srbije za žene – kaže za portal Ozon press, Milan Glišović.\nU okviru ekipnog takmičenja PK Familija 032 se u trećem kolu sastala sa ekipm PK Gerila iz Novog Sada, a u četvrtom sa PK Kula iz Kule.\n– Iskusna ekipa iz Novog Sada je nakon neizvesne završnice slavila rezultatom 9:7, ali se prava drama desila u četvrtom kolu u kome smo se borili protiv ekipe iz Kule. Pri rezultatu 8:8 igra parova je odlučivala o pobedniku, a sreća je ovoga puta bila na strani Kuljana, koji su slavili rezultatom 9:8. Međutim uprkos porazu ovaj rezultat nam je omogućio da da sovojimo i prvi bofd u takmičenju u okviru Druge lige Srbije. Svakako treba istaći da je na drugom turniru Pikado prvenstva Srbije boje i čast Familije 032, ali i čačanskog pikada branilo 12 igrača koji su dostojno reprezentovali naš grad u sportu koji po prvi put u istoriji Čačka izlazi na veliku scenu – ističe Glišović.\nBudući da je otkazivanje Pikado kupa Srbije uslovilo poremećaj u ovosezonskom kalendaru takmičenja u okviru Pikado prvenstva Srbije još uvek nismo u mogućnosti da najavimo kada i gde će se odigrati peto i šesto kolo Državnog pikado prvenstva.\nUcitelj 17/11/2015 u 19:25 Odgovorite\nBravo Aleksandre osvetlaj obraz ovog grada, i pikado kluba Familija da bar nesto zasvetli u ovom sumornom gradu kao sto je tvoja pobeda a ne samo da slusamo janicarsku vlast kako krpi ulice, daje po koju koru hleba siromasnima i time se hvali na sva usta. Svaka cast.


Raspisan konkurs za projekat restauracije biblioteke na Kosančićevom vencu - MediaSfera\nRaspisan konkurs za projekat restauracije biblioteke na Kosančićevom vencu\nGrad Beograd počeo je ostvarivanje plana da Narodna biblioteka na Kosančićevom vencu oživi kao memorijalni kompleks.\nZavod za zaštitu spomenika kulture raspisao je tender za izradu tehničke dokumentacije, a posle završenog projekta započeće restauracija i konzervacija ostataka ovog porušenog zdanja. Prema ranijim najavama, radovi bi mogli da počnu sledeće godine.\nOstaci biblioteke, srušene u šestoaprilskom bombardovanju Beograda, poslednji put su konzervirani 70-ih godina kada je i rađeno areheološko istraživanje prostora. Gradski urbanisti su stanovišta da se na ruševinama ne gradi novi objekat, već da se postojeći obnovi i predstavi sugrađanima dekorativno osvetljen. Projekat će biti rađen u skladu sa idejnim rešenjem arhitekte Borisa Podreke.\n– Ostaci Narodne biblioteke su skloni padu – kažu iz Zavoda za zaštitu spomenika kulture Beograda. – Kada je poslednji put rađena konzervacija, svodovi zidani od opeke su podzidani betonskom konstrukcijom. Potrebno je obezbediti nadzemne ostatke i zaštititi ih od rušenja, a projektom je neophodno predvideti konzervaciju i restauraciju svih zidova, kao i uvođenje platforme, stepeništa i rampe. Takođe, projektom je zamišljena i prezentacija memorijalnog prostora, kako bi posetioci imali pristup. Precizni datumi početka radova biće poznati nakon izrade tehničke dokumentacije.\nKako je odranije poznato, u spomen-park moći će da se zakorači iz Ulice Kosančićev venac, a prostor će sadržati tribinu na kojoj će posetioci moći da se odmore i čuju o istorijatu Narodne biblioteke. Na delu iznad tribine biće postavljeni crni betonski monoliti od razbacanih knjiga, a na suprotnom kraju nalaziće se cvetni vrt. Ova dva prostora povezivaće rampa. U okviru memorijala biće izgrađen i mali trg sa klupama, fontanom i informativnom tablom.\nSrušena u bombardovanju 1941.\nZgrada Narodne biblioteke na Kosančićevom vencu podignuta je po projektu istaknutog arhitekte Branka Tanazevića. Objekat je srušen tokom nemačkog bombardovanja Beograda 6. aprila 1941. godine, kada je stradao i veliki deo knjižnog fonda. Biblioteka je podignuta na mestu stare kuće Milija Markovića Raspopa, u kojoj je od 1861. godine poslovala čuvena knjižara-papirnica Velimira Valožića, a kasnije i slikarska škola Stevana Todorovića, kao i slikarska škola Čeha Kirila Kutlika. Porušena zgrada Narodne biblioteke je zdanje namenski podignuto i u njemu se čuvalo više od 300.000 štampanih knjiga.\nTagovibiblioteka kompleks Kosančićev memorijalni Narodna venac\n„Klio“: Knjige o ratu, medijima i industriji sreće\nIzložba “Salon u oktobru”: Salon u oktobru, a nije Oktobarski (Foto galerija)


Energetska ili Duhovna medicina zasniva se na Svetim znanjima koja je dr Ljubiša Stojanović dobio u dubokoj meditaciji tokom istraživačkog rada dugog 25 godina. Sveta znanja govore da u kosmosu, pored Stvaraoca, postoji ogroman broj energija, od kojih su mnoge superinteligentne, sa neizmernim znanjima i moćima. One savršeno poznaju strukturu ljudskog tela i aure, jer su nas one i stvorile. One ne samo da do detalja poznaju prirodu bolesti od kojih ljudi boluju, nego im je poznat i njihov uzrok i, što je najvažnije, način kako da se energetskim delovanjem, bez primene hemijskih i drugih sredstava naučne medicine, bolest postepeno ukloni a organi ozdrave i vrate se u svoju normalnu funkciju.\nUpravo zbog tog isključivo energetskog načina isceljenja bolesti, ova metoda je nazvana Energetska ili Duhovna medicina. Naziv Duhovna je dobila zbog toga što u njenoj realizaciji pomoć ljudima pružaju najrazvijenije energije kosmosa koje se zajedničkim imenom zovu Duhovne Energije.\nDuhovne Energije reaguju na molbu iscelitelja da iscele neko ili sva oboljenja kod pacijenta. Svako može zamoliti Duhovne Energije za isceljenje, ali je njihova pomoć utoliko veća i efikasnija što je molilac na višem stepenu duhovnog razvoja.


Bilateralne konsultacije u oblasti bezbednosne i odbrambene politike između Republike Srbije i Ujedinjenog Kraljevstva Velike Britanije i Severne Irske\nutorak, 10. mart 2020.\nNa poziv britanske strane u Londonu su 9. i 10 marta 2020. godine održane bilateralne konsultacije ministarstva spoljnih poslova i odbrane dve zemlje u oblasti bezbednosne i odbrambene politike.\nDelegaciju Republike Srbije su predvodili ambasador Branimir Filipović vršilac dužnosti pomoćnika ministra spoljnih poslova za bezbednosnu politiku i Milan Ranković vršilac dužnosti pomoćnika ministra odbrane za politiku odbrane, dok su britansku stranu predvodili Endrju Pejdz, direktor Direkcije za Zapadni Balkan u Forin ofisu i Nikolas Gur, direktor za međunarodnu bezbednosnu politiku u britanskom Ministarstvu odbrane. U konsultacijama su učestvovale i ambasadorka Republike Srbije u Londonu Aleksandra Joksimović i britanska ambasadorka u Beogradu Šan Mekdauel, a delu razgovora priključili su se Angus Lapsli, generalni direktor za strategiju i međunarodne poslove u Ministarstvu odbrane i Džajls Portman, direktor za EU u Forin ofisu.\nU konstruktivnoj atmosferi razmenjena su mišljenja o širokom spektru tema od zajedničkog interesa, sa fokusom na mogućnostima daljeg unapređenja bilateralnih odnosa u oblasti bezbednosne i odbrambene politike dve zemlje, ali i drugih aspekata bilateralne saradnje, zaštite životne sredine i podrške Republici Srbije u procesu EU integracija. Posebna pažnja posvećena je situaciji u regionu Zapadnog Balkana, inicijativama za dublje regionalno povezivanje, te dijalogu Beograda i Prištine.\nDomaćini konsultacija su, tom prilikom, informisali o britanskim spoljnopolitičkim prioritetima nakon Bregzita, kao i o pripremama za Samit UN o Klimatskim promenama (COP26) koji će se novembra 2020. održati u Glazgovu. Delegacija Republike Srbije je detaljno prezentovala svojim sagovornicima spoljnopolitičke prioritete Republike Srbije, sa akcentom na proces evrointegracija, situaciji u regionu Zapadnog Balkana, posebno situaciji na Kosovu i Metohiji i ulozi međunarodnog bezbednosnog prisustva u Pokrajini, kao i aktuelnom stanju dijaloga Beograda i Prištine za čiji nastavak je imperativ ukidanje diskriminatorskih taksi na robu iz Srbije i BiH, koje je jednostrano uvela Priština pre godinu i po dana.


reprezentacija – Stranica 3 – SARAJEVO.co.ba\nPost date 02. 09. 2012\nNema komentara na Korak do Evrope\nKošarkaška reprezentacija Bosne i Hercegovine u šestoj utakmici kvalifikacija za Eurobasket koji se igra 2013. godine u Sloveniji večeras je u Sarajevu pobijedila Nizozemsku rezultatom 99:83 (po četvrtinama 28:14, 21:22, 15:32, 35:15). Četvrtom pobjedom u kvalifikacijama bh. košarkaši su preuzeli prvo mjesto u grupi sa deset bodova i utakmicom više od Gruzije i Latvije. Do […]\nTags Aleksandar Petrović, BiH, Evropsko prvenstvo, košarka, reprezentacija\nHeroji počeli pobjedom nad Kinom\nNema komentara na Heroji počeli pobjedom nad Kinom\nPočeo je turnir u sjedećoj odbojci na Paraolimpijskim igrama u Londonu. Reprezentacija Bosne i Hercegovine svoj prvi nastup na ovom takmičenju igrala je protiv Kine. Izabranici Mirze Hrustemovića su bez većih problema za nešto više od sat vremena savladali predstavnike najmnogoljudnije zemlje svijeta rezultatom 3-0, po setovima 26:24, 25:21, 25:17. Najhrabriji sportisti Bosne i Hercegovine […]\nTags BiH, juniori, košarka, mladi, Nenad Marković, reprezentacija\nPost date 12. 07. 2012\nNema komentara na Amel Mekić nosi zastavu BiH na otvaranju Olimpijade\nSvečana ceremonija podizanja bosanskohercegovačke zastave na jarbol održat će se 26. jula 2012. od 18 sati u londonskom Olimpijskom selu. Delegacija Bosne i Hercegovine putuje u London 25. jula 2012. godine, dva dana prije zvaničnog otvaranja Olimpijskih igara, na kojoj će boje Bosne i Hercegovine braniti šest sportista, pet trenera, i šef misije. Na Olimpijadu […]\nTags Amel Mekić, atletika, BiH, Branislav Crnogorac, Ensar Hajder, Esad Mavrić, Fuad Mešić, Ivana Ninković, judo, Kemal Mešić, Lucija Kimani, Muhamed Smajlefendić, Nadžad Fazlija, Olimpijada, reprezentacija, Said Fazlagić, Siniša Marcić\nBiH igra s Walesom 15. augusta u Llanelli\nNema komentara na BiH igra s Walesom 15. augusta u Llanelli\nFudbalski savez Walesa u dopisu upućenom danas Nogometnom savezu Bosne i Hercegovine potvrdio je odigravanje prijateljske utakmice reprezentacija Bosne i Hercegovine i Walesa. Prijateljski susret će biti odigran 15. augusta 2012. godine na stadionu ‘Parc Y Scarlets’, kapaciteta 3.700 mjesta, u Llanelli. Ovo će reprezentaciji BiH biti dobra provjera pred početak kvalifikacija za Svjetsko prvenstvo […]\nTags BiH, fudbal, reprezentacija, Svjetsko prvenstvo\nPost date 21. 06. 2012\nNema komentara na Fudbalerke BiH pokazale odličnu igru protiv Rusije\nŽenska fudbalska reprezentacija Bosne i Hercegovina danas je u okviru 8. kola kvalifikacija za odlazak na Evropsko prvenstvo 2013, poražena od Rusije minimalnim rezultatom 1:0. Najbolje fudbalerke Bosne i Hercegovine ugostile su Ruskinje na Olimpijskom stadionu ‘Asim Ferhatović Hase’ po vrelom vremenu i, bez obzira na poraz prikazale odličnu igru protiv daleko snažnije Rusije. Jedini […]\nTags BiH, fudbal, reprezentacija, Rusija, stadion, žene\nPost date 18. 06. 2012\nNema komentara na Samo dva čovjeka mogu se nazvati legendama Bosne\nAko neko očekuje da trebamo doći u klub da bismo vraćali dugove koje je neko drugi napravio, jer je neodgovoran, grdno se vara! Koševi Nenada Markovića u dresu reprezentacije Bosne i Hercegovine toliko su puta pokazali da bh. košarka živi, da se tradicija, znanje i historija ne mogu tek tako srušiti i uništiti. Isti je […]\nTags BiH, Bogdan Tanjević, KK Bosna, košarka, Mirza Delibašić, Nenad Marković, reprezentacija\nNema komentara na Fudbalerke BiH izgubile od Poljakinja\nU subotu je na koševskom stadionu ženska fudbalska reprezentacija odigrala kvalifikacionu utakmicu za Evropsko prvenstvo 2013, sa odgovarajućom selekcijom Poljske. Fudbalerke Bosne i Hercegovine poražene su rezultatom 2-0. Poljakinje su povele već u devetoj minuti, golom Ane Zelazko. Ista igračica je zabila i u 27. minuti, kada je Kateryna Monzul iz Ukrajine dosudila penal za […]\nTags BiH, fudbal, reprezentacija, žene\nPost date 12. 06. 2012\nNema komentara na Fudbalerke BiH u subotu dočekuju Poljsku\nŽenska fudbalska reprezentacija Bosne i Hercegovine u subotu će u Sarajevu ugostiti selekciju Poljske, u sedmom susretu grupe 1 kvalifikacija za evropsko prvenstvo 2013. u Švedskoj. Selektorica Samira Hurem na raspolaganju ima 23 fudbalerke, koje se već tri dana pripremaju u Sarajevu. U dosadašnjih šest utakmica fudbalerke Bosne i Hercegovine ostvaril su dvije pobjede i […]\nTags BiH, Koševo, reprezentacija, Sarajevo, stadion, žene\nPost date 25. 05. 2012\nNema komentara na Došli smo u Dublin da pokažemo koliko vrijedimo\nFudbalska reprezewntacija Bosne i Hercegovine u subotu igraju protiv odgovarajuće selekcije Irske u okviru priprema za predstojeće kvalifikacije za Svjetsko prvenstvo koje se igra u Brazilu. “Bez obzira što smo oslabljeni neigranjem kapitena Emira Spahića i Saše Papca, imaćemo dobar tim za susret s Irskom i nadam se da im se možemo suprotstaviti.”, kaže Safet […]\nTags BiH, Dublin, Edin Džeko, Emir Spahić, fudbal, Irska, Meksiko, reprezentacija, Safet Sušić, Vedad Ibišević\nNaše fudbalerke poražene tek na penale\nPost date 17. 04. 2012\nNema komentara na Naše fudbalerke poražene tek na penale\nMini turnir za razvoj ženskog nogometa u Nyonu. Ženska kadetska fudbalska reprezentacija Bosne i Hercegovine (do 17 godina) u prvoj utakmici mini turnira za razvoj ženskog nogometa koji se igra u Nyonu, poražena je od odgovarajuće selekcije Velsa rezultatom 6:7. Poraz je usljedio nakon penala, obzirom da je regularni tok susreta završen remijem, sa po […]\nTags BiH, fudbal, Nyon, reprezentacija, žene\nPost date 30. 03. 2012\nTags Ajla Kovač, BiH, Dortmund, Dragana Kerkez, Emina Hadžiahmetović, Izrael, Njemačka, Peru, Portoriko, reprezentacija, stoni tenis, Svjetsko prvenstvo